Coronavirus Kong Ah Myanmar Cozah Le Tlangcung Hriamtlaiphu Pawl Cawlcanghning Theih Aherh Taktak – Chin World News Evening\nMay 1, 2020 Salai Van Myanmar News\nAdmin|| 01 Biangreithlep5-2020||Coronavirus dohnak le i runvennak kong he pehtlai in Myanmar President Office nih tlawngcung ramtthen hriamtlaitu phu hna he rianṭuantu phu a ser. Hi phu pawl hna nih hin zeitin dah coronavirus in kan i runvenning a si lai ti le hmunkip ah thilcang pawl thawng i thanh le i zohkhenhnak kong ah ṭuanvo an laak lai. Hi phu hi cacawn nikhatni ah khan Myanmar President office nih a sermi a si i member minung pali an si.\nMarch thla thok khan Karen National Union, Restoration Council of Shan State, United Wa State Army, Mong La’s National Democratic Alliance Army le Kachine Independence Army hna nih cun COVID-19 in i runvennak le checknak pawl cu Karen, Shan le Kachin state hna ah an herhning le an si khawhtawk in phawtzamh hram an rak thok cang. Cacawn nikhatni ah sermi EAOs hna nih hin a bik in Thailand le China ramri hrawng hi an i hmaithlak. Ramdang in rianṭuannak in a rak tlungmi pawl ngandamnak zohkhenhnak le a herhmi rian ṭuannak cu biatakte in an kal pimi a si.\nMyanmar cozah lei in Peace Commission (PC) zong ah chung ṭuan a simi U Khin Zaw Oo nih cacawn nihnihni ah khan EAOs hi serṭhan a si hlan zong ah hmunkhat ah biatakte in rian kan ṭuan ṭi ko tiah The Irrawaddy sin ah a chim. Mong La group pawl he i bawm in China in a rak kirmi quarantine ah chiahmi hna eidin ding ti le rawl kong ah siseh cun quatantine in an chuahhnu zong ah Shan State cozah sin ah an kir ṭhannak ding kong tiang in buaipi an si. Tu tan ah committee an dirh ṭhanmi hi cu hi rian ṭuannak ah ṭhawng deuh le cakdeuh in a kal khawhnak ding caah a si tiah U Khin Zaw Oo nih a chim chih.\nHi sertharmi committee chung ah hin National Reconciliation and Peace Center (NRPC) vice-chairman Dr. Tin Myo Win, lieutenant general hlun le vice-chairman zong a rak si cangmi U Khin Zaw Oo hi an hruaitu a si. Chungṭuan ah deputy ethnic affairs minister U Hla Maw Oo le PC ah ruahnakcheutu a simi U Moe Zaw Oo hna an si. Cacawn nikhatni tiang ah Myanmar ramchung ah coronavirus a ngei cangmi hna hi minung 146 an tling cang. Minung 6,872 hna sin ah hneksaknak tuah a si cang. Hi zawtnak ruang ah hin minung 5 an thi cang i minung 16 cu an dam ṭhan cang tiah an chim. Ref: Irriwaddy\nPresident Trump Le New Jersey Gov. Murphy Cu Tuzarh Chung Ah Voithum Khengte Meeting An Ngei Manh Cang An Ceihmi Ṭha Kho Taktak


Model le Actress Si Ka Tim Bello A Titu Gal Gadot Cu Actress Minthang Tuk Ah A Chuah – Chin 11 News\nModel le Actress Si Ka Tim Bello A Titu Gal Gadot Cu Actress Minthang Tuk Ah A Chuah\nPosted By: Lian Chin August 4, 2020\nGalGadot hi Actress minthang milar kan theih nak ding ah cun Wonder Women film i a cang mi kha si. A mah hi Israel ram cung khuapi lian lem lo ah a chuah mi a si . A nu le pa nih an cawnpiak tawn mi cu a ho hmanh bochan loin mah le mah bochan ding in an cawnpiak tawn.\nGalGadot nih cun hitin hin a chim pa tampi nak in thil ka ti kho ka ti lo, asinain mivialte hi a tluk dih in thluak kan nei cio i, khua ruahkhawh nak kan neih ning a lo thluk tiah a chim. Film star a si hlan ah hin zeibantuk rian poh a rak tuan cang mi a si. kum 12 a si lio ah an inn pawng naute umh a rak i hlawh tawn.\nModel si i phaisa hmuh nak cun BURGER KING i rian tuan a ka huam deuh tiah a rak chim. kum 15 hrawng a si lio ah sianginn a kai i inn alawi tlawmpal hincun Burger dawr ah a kal tawn. High School a dih hlan ah a nu nih Miss Israel i i zuam ding in a timh lamh. A huam phun a si lo nain i tel ve ding cun a tim, kum 18 a si ah cun Miss Israel ah cun an thim.\nMiss Universe ah i tel dingin a timh tuah nolh nain a tinh mi a si bel lo caah a thulh than. high school a dih in an ram phung cu zulh in Ralkap cu kum hnih a tuan i, Military a chuak tak hnu in law a cawng than. a no deuh lio ah Actress si a timh bel lo mi cu, actress minthang ah a hung cang.\nHollywood i flim a cang hmasa cem cu 2009 ah khan a si i, hi film a cang khawh hi military traning a rak kai caah a si an ti. kei cu ka nun lam tluan hi fawite i ka zawh mi a si lo, harsat tampi tong buin hi dir hmun hi ka phan kho tiah a chim. A rak i tinh mi kha rak tuah seh law Lawer a si hnga i a tu ah hin Actress minthang ah a chuak hnga lo.


KAWLRAM ralzam caah Thawngtha taktak a si Mizoram MP Pu K. Vanlalvena(Rajya Sabha) Nih India Cozah Sin ah Ralzam Kong A Chim – Onlinenungak\nKAWLRAM ralzam caah Thawngtha taktak a si Mizoram MP Pu K. Vanlalvena(Rajya Sabha) Nih India Cozah Sin ah Ralzam Kong A Chim\n“Myanmar ralkap nih tukum February thla thawk in nawlngeihnak an laak caah an ram mi tampi cu Mizoram ah an rak zaam hna. Ralzam hi Mizoram hmunkip ah an i thek hna i, ralzam 15,000 hrawng an um cang.\nA cheukhat cu an chungkhat sin ah an um, cheukhat inn an hlang, cheukhat Mizoram cozah le mibu sak mi camp ah an um. Central cozah bawmhnak tel lo in Mizoram cozah, biaknak bu, NGO le mi pumpak bawmhnak in thla 11 an um cang, an herhhai mi pohpoh pek an si leng ah ngakchia sianginn kainak tiang in tuaktan piak an si,” tiah a chim.\n“India ram cu Vawleicung democracy ram ngan bik pakhat a si caah Myanmar ram i democracy duhtu mipi bawmhchanh cu a rian pakhat a si,” tiah a chim chap.\nCrd.the chin post.


Lomhpi Cio Hna U Sih Ramdang Bak Ah Myanmar Nute Nih Ting 2500 Aungbali A Ngah – Onlinenungak\nJanuary 17 ni i an onmi Thailand ram Aungbali cu Myanmar nute nih number 384395 hmangin pakhatnak laksawng a ngah i a ngahmi chawva cu Myanmar in ting 2500 renglo a si. January thla hrang Thailand Aungbali pakhatnak ngahtu Myanmar nute cu Mah Zani Aung ( kum 27 ) a si i cetzung ah riantuan in ai hlawh mi a si. Myanmar ah Pago ramthen Phyo myone khuate ah um mi a si. Tu ah Auangbali pakhatnak a ngahmi cu Thailand i Myanmar minung pawl bawmtu AAC pawlkomh in an buaipi i Myanmar ah an kuat piak lai.\nCu kong ah cun AAC hotu Ko Ye Min nih cun “kan hnuah Thailand aungbali pakhatnak laksawng a ngah nak kong an kan chimh i rianrang tein a mah cu humhim nak ah kan umter colh. Tuini ah aungbali a ngahmi cu kan chuahpiak lai i Myanmar ram ah kan kuat piak lai.\nAungbali a ngahmi cu Thailand tangka in 6million bak a si i Myanmar cun ting 2500 renglo a si lai. A nulepa sinah chawva an kuat hmasa lai i a mah cu a hnuah a tlung te lai. zeiruang tiah cun, covid 19 ruangah ramri an khar rih” tiah a ti.\nThailand ah Myanmar mipi pawl buainak an ton a siah cun, AAC nih cun a buaipi zungzal i Aungbali ngahtu pawl zong an duhning in an buaipi hna. Thailand ram chungah Myanmar minung 26 hrawng nih Thailand Aungbali pakhatnak laksawng an ngah i an buaipi dih tiah Ko Ye Min nih cun DVB thawngpang ah an thanh. ( DVB )


Malaysia accident a tongmi Cung Bawi Bik caah CYO le CRO nih RM 4,125 bawmhnak kan pek – The Cherry Par\nMalaysia ah ralzam dirhmun in a ummi tlangval Cung Bawi Bik damlo harnak a tongmi caah Chin Youth Organization Malaysia ( CYOM ) le Chin Relief Organization ( CRO – USA ) nih bawhnak tangka RM – 4,125 kan pek. Tlangval Cung Bawi Bik cu a luanciami October 5,2020 ni ah khan Motor nih a pah i a ke pakhat a rak kiak. Damlo harsa ngai in sizung ah a rak um. A tu ahcun sizung in a chuak cang i inn ah thlopbul a si cang.\nBawmhnak tangka cu December 6,2020 ni ah CYOM upa hna nih a umnak in lokeyew ah kan va pek khawh. Tlangval Cung Bawi Bik hi Thantlang peng Tlangpi khuami a si. Tlangval Cung Bawi Bik caah ramchung ramleng kut a rak samh tu mipi vialte nan cung ah kan i lawm tuk. Pathian nih nan dihlak thluachuah in pe ko hna seh.\nHi thawngpang relchap lo cu a pam tuk hringhran. Camp Victoria ah upatmi kan miphun caah rianttuantu hna Hmanthlak!(Kan miphun ah Upat mi Pastor le Khrihfabu rianttuantu hruaitu vialte, CC rianttuannak ah CNF rianttuan tu lawng kan ni phazo kho hrim hrim lo i, kan Chimpi ve uh, kan bawm ve hram uh tiah kan nin sawm hna) Chin Miphun Unau vialte, Kan Chinram a luat lo. Kan miphun kan zalawng lo. Hi luatnak le zalawnnak hmuh ding, a kan uk tu pawl teinak ah kan Chin miphun thazang tthawng tak tak kan ni ngei ko. Cu cu kan hman thiam lo, kan hman khawh lo caah mikut tang ah kan tang rih. Hi kan thazang hi kan hman khawh lo, kan zaapi kan cawl cio lo chung pauh cu miphun dang kut in kan Chinram kan luat ter kho ti lai lo.\nChin miphun thazang ttha tuk kan ni ngeih ko nain hi kan thazang le, kan tthawnnak hi mi tampi nih kan hmu kho lo. Hlan lio kan rak der tuk lio bantuk khan kan ni tuak sual lengmang. Kan thazang tampi lak ah ramdeng i a um mi kan miphun sin ah a ummi phaisa thazang kan hman khawh rih lo mi kong hi tuzing kan ruah cio ding ah vun langhter ter ka duh. Human resources le a dang pawl ka chim rih lai lo. Ramleng (ram thumnak) ah Chin miphun a um mi hi a tlawmbik 80,000 hrawng kan si i, USA lawng hin 65,000 a tlawm bik kan um lai tiah kan tuak. Chin Baptist Churches of USA (CBCUSA) lawng ah hin Church 115 um a si i, member minung 32,000 a tlawm bik kan um. Hi a um mi lak ah hin cheu li ah cheu khat (25%) nih riang kan ttuan i, CBCUSA lawng ah hin rianttuan tu 8,000 kan um i, USA ah hin 16,000 kan um. Million in phaisa a ngei cang mi zong um a si nain, kan miphun caah kan thawh cio mi belte cu a tlawm ngai rih.\nChinland Club (CC) tiah kan ti mi kan Miphun Security Fund (kan miphun a himnak Fund) ah hin Chin Miphun ramthumnak rianttuan tu vialte nih kumkhat ah $200 cio thawh ve in, kan miphun a himnak caah CNF bawmh ding in CNF rianttuan tu nih kan nin sawm hna i, 2010 in kan au pi cuah mah. Hi kan saduh that hi tling kho seh law, CBCUSA chung lawng hmanhhin Rianttuan 8,000 x 200= $1,600,000 ($1.6m) a chuak ding a si i, ramleng kan miphun 20,000 rianttuan tu sin hin $4,000,000 ($4 m) fawi te nih hmuh ding a si. Kumkhat ah $200 thawh cu thlakhat ah $16.67 lawng a si i, nikhat ah Cent/pia- 56 ($.56) te khi a si ko. Thil har a si hrim hrim lo. A tu kan dir hmun hnu ah Phaisa dollar million 4 i, a rianttuannak aa chap ah cun kan va si ding le kan thazang zeidah a va lawh lai ti cu carel tu zaapi mitthlam ah cuan ter khawh dih mi a si.\nKan Kan miphun kan ttan tti dih i kan ni timh ning i kan kal khawh ah cun Dollar Million 4 hi fawi tuk in a chuak ko lai nain, kan miphun caah nihkhat Pia-56 hmanh a thawh kho, a thawh duh lo mi miphun kan si rih ah cun miphun dang kut ah a zungzal a tang ding tlak hrim hrim kan si ko lai. Kan keihram ah phaisa Million 4 fawite in charkhawh awk a um ko nain, kan laa kho rih lo. Ziah a fawi tuk ka ti ti ah cun, kan miphun hi mahzawn lawng aa ruat mi kan si lo, pakhat le pakhat zawn ruahnak kan ngei i kan ram caah ttuan a duh mi kan si ko. Kan ni chimh khawh cio rih lo ca tu ah a si. Hi pia-56 nihkhat thawh ding hi ttha tein kan ni chimkhawh ah cun kan miphun ah a tho duh lo mi kan um lai lo. CNF rian rianttuan tu kum 10 chung kan ni zuam lengmang ko nain, kan thazang nih a phanh lo ca tu ah hin a si. Hi CC phaisa Million lak khawh nak ding ah kan miphun vialte rak kan bawm ve uh tiah kan nin sawm hna. A tho rih lo mi vialte nih rak kan thawh pi ve cio uh. Cun kan Chin miphun hawi vialte kan thawh cio khawhnak ding ah kan chim pi ve uh tiah kan nmin sawm hna.\nHi CC rianttuannak mipi nih an theihnak ding hmun tthabik cu kan miphun kan ni tawnnak hmun ttha bik kan Biakinn hi a si. Nihin kan miphun le kan biaknak si ning hi kan theih dih bantuk in tthen thiam a si lo. A biakinn kip ah kan miphun kong hi chimh a herh i, chim zong ah chimh a thiang mi a si ko. Mah caah cun kan miphun ah mipi he pehtlainak a ngeih a tam bik mi kan Pastor hna, kan Evangelist hna le Khrihfabu rian ttuan tu vialte nih nan Biakinn cio ah kan chimpi ve hram uh tiah a hlei in kan nin sawm hna. Hnu lei can ah nan kan ttanh ban tuk in a raa lai mi caan via te zong ah nan bia pi chin chin naih te in kan ttuan tti zungzal a herh. Kan ni lawm tuk hringhran! Credit: Daniel Sakhong\n← Camp Victoria ah upatmi kan miphun caah rianttuantu hna Hmanthlak!\nTrump Nih Joker Le Rang Ai Chiah Rihmi Le Apehpar →


Nungak Muidawh Lawng Te 29 A Thleng Cang Mi Actor Leonardo DiCaprio – Chin 11 News\nNungak Muidawh Lawng Te 29 A Thleng Cang Mi Actor Leonardo DiCaprio\nPosted By: Lian Chin September 7, 2020\nLeonardo DiCaprio hi TITANIC film i a cang mi pa Jack Dawnson kha si i, vulei cung minung a tam u nih cun kan theih deuh dih lai dah, A mah hi 11 November 1974 ah Los Angeles, California, United State ah a chuah i a tu cu kum 45 a hmang lio a si. Vuleicung Actor larbik pawl ah a tel mi a si i, nu nih an duh ngai mi a si.\nNihin tiang nupi a nei lo i, nungak hi a duh mi poh a thleng hna ti khawh a si i, nihin tiang i nungak a thleng mi hi minung 29 an si cang i, a tu a nungak cu kum 20 mi a si i, Model Camila Morrone a si. 2017 khan hmunkhat ah an um i nihin tiang. A nungak pawl hi model le Actress le Singer an si hna. Vulei cung milar ah cun nungak nei tam bik pawl a si ve.\nMuidawh mirum a si caah nu zong nih cun an duh nain, mah vialte nungak a neih nak a ruang tu cu, nupi a thi lo caah si bik, mirum le minthang, muidawh a si chinchap caah an duh khun nak cu a si, A mah hi a nun a hman nak kong a tam u nih an tlangzarh nak ah cun nun nuam te i um a duh mi le dai te i caan hman duh mi a si tiah an chim.


Hitluk Dirhmun A Phak Ding Ka Rak Zum Lo, NUG Cu Thli Lakah A Ummi A Si Caah Ramchung Ral A Tho Kho Lai Lo – Hakha Cherry\nTutan i Taluk cozah thawngthanhnak pakhat a simi Phoenix TV he tonnak ah MAH nih nawlngeihnak kan lakmi kongah mipi lei lehrulhnak atu bantukin a fak te lai ti ka rak zum lo tiah a chim.\nMay 4: Mindat Peng Kahdohnak A Zual Chin.Mindat peng, Chin ramkulh le Magway ramthen ramri Shwe Aung Tha khua cu ralhrang nih an thazaang an chap caah May 4, tuzing khan kahdohnak a zual chin tiah khuami hna sinin theih a si.\nJune 3 kahdohnak ah ralhrang lei pathum an thi i atu bantukin ralhrang nih an thazaang an chap nak a si.\n“Nizan kahdohnak kha cu a dai cang nain zanlei ah tlawmpal kahdohnak a um than. Tuzing 7 luan hrawng khan kaphnih kahdohnak a um than” tiah CDF-Mindat in thawngthanhnak lei tuanvo ngeitu pakhat nih a chim.\nJune 3 kahdohnak khan ralhrang lei 3 an thi, 4 hliam an tuar. June 4, tuzing kahdohnak ah cun a thimi le hliamtuarmi thawng theihfian a si rih lo.Than Lwin Khet The Chin Post


President Trump Ruangah Ralpi Pathumnak A Tho Kho Cang Men Tihnung Taktak A Si Cang – Chin World News Evening\nJanuary 5, 2020 Salai Van World News\nPresident Trump nih Iran Ralbawi a thah ruang ah WW3 a chuak kho tiah a thin a dawmmi tampi an um i, nihin news hna ahcun Datsi man zong ceilak a kai tiah an ti. Iraq le Iran ah nitlai rammi khualtlawng vialte a rannak in chuah dingin ralrin an pek cio hna. Trump nih a ralkap tampi cu Kuwait ram ah a kuat hna i, Iraq kiangkap rili ah ready bak in a chiah cang hna. Iran nih teirul ka cham hrim lai tiah aa hrocerh i, Trump nih U.S ngeihmi or U.S hmunhma an tongh cikcek ahcun, Iran ram hmun biapi hmun 52 ka phawmh colh lai tiah a tlerh ve hna.\nTrump nih Major General Qasem Soleimani a thahnak a ruang hi, hitihin aa thawk. Iran cozah nih an bawmhmi hna Iraq tapung (Iraq’s Popular Mobilization Forces) nih December 27 ahkhan U.S contrator an thah. Cu ruang ah December 29 ahkhan Trump nih Iraq tapung ( PMF) umnak a phawmh tthan ve i, hriamtlai 25 an thi. Cucaah, PMF ttanhtu pawl Iraqi pawl nih December 31 ahkhan Baghdad khuapi i U.S embassy cu an phawmh than ve. Reception hna an khangh i, Embassy riantuantu harnak an pek hna. Mah U.S Embassy dohnak ah hnuphen in thazaang petu hi Major General Qasem Soleimani hi a si tiah U.S nih an puh. Cucaah, January 3 ah Airport in a ttum i, Mawtawka pahnih Baghdad khuapi lei kal an ithawh ah Drone in an thah hi a si.\nMajor General Qasem Soleimani hi U.S cozah nih thah dingin an rak ngiarnak a sau cang. President Bush zong nih thah a rak duh cang. President Obama zong nih thah a rak duh cang. Asinain Major General Qasem Soleimani Iran lawng siloin Middleast ah minthang a si caah, an thah hnuah a rak chuak dingmi buainak ttih ah an rak tong ngam lomi a si. Syria a rak tlawn lio ah Israel nih an rak thah dengmang nain Obama nih a kham hna ruang ah an rak luatter bal. Hipa hi CIA le U.S intelligence nih a neh an zulh hna a sau cang i, US embassy le US ngeihmi thilri hrawh le dohnak ah hnuphen in a rak ttangtu a si tiah an chim.\nZeiruang bik ahdah Major General Qasem Soleimani hi US le Israel nih thah an duh peng ti a si ahcun, Soleimanian hi Islamic Revolutionary Guard Corps (IRGC)ah lutlai, Major General a si. IRGC hi Iran ralkap tangah Banch pakhat a si i an rianbik cu Iran ramri vennak lei ttuanvo latu an si.Iran ramri lawng siloin, anmah Islam biaknak a kilventu ralkap an si. Islam biaknak a kilvengtu an si caah, Middleast ah US le nitlak ram cawlcanghnak hram a phelhtu bu an si. Cun, Iraq ram in US ralkap an chuah bak in slamic Revolutionary Guard Corps (IRGC) hi an lut i, Iraq ram hi Iran kuttang ah chiah ding hma a la cuahmahmi an si fawn. Iraq ram ah hriamtlai, Iraq’s Popular Mobilization Forces timi bu zong hi anmah nih training an pek hna i, US rammi le US riantuannak paoh a dodaltu an si.\nTrump nih Major General Qasem Soleimani a thah ahhin Iraq’s Popular Mobilization Forces ah deputy commander Abu Mahdi al-Muhandis zong an thah chih. A thimi dihlak hi minung 10 an si i, Abu Mahdi al-Muhandis a ralkap 4 le Qasem Soleimani a ralkap 4 an itel. Anmah pahnih hi 10 an thi.\nIran nih an iuar taktakmi Major General Qasem Soleimani an thahmi cu Iran cozah cu an thin a runh taktak. An supreme leader- Ali Khamenei nih ni 3 chung ttah dingin a rammi a fial hna. Teirul kan cham hrimhrim lai tiah an ihrocer. Zei dirhmun dah an phak te lai. Zoh rihko hna usih! Credit: Zasang Cinzah


Pathian Hi A Za Maw? - A VEL IN KHAMH KAN SI\nBAWIPA HI A ZA MAW?\n“Theipi kung cu par loin,Mitsur ruang zongah a thei um hmanh hlah seh, Oliv thing cu tlai loin Lo zongah tirawl zeihmanh chuak loin um hmanh seh, Kawm chung saṭil run kha um loin Saṭil inn ah saṭil kha um hmanh hna hlah seh law, 18 Bawipa ah cun kaa lawm ṭhiamṭhiam ko lai I A ka khamhtu Pathian cu ka lawmh ṭhiamṭhiam ko lai.”\nNu pakhat kha an pa nih I thawh riangmang in, “Nunu, Rawlchuan na thiam tuk RUANGAH kan Dawtuk,” tiah ti seh law an Nu cu aa lawm hnga maw? Nu ve zong nih an Pa kha, “Honey, na Rum tuk RUANGAH kan dawt tuk,” tiah ti ve seh law tah!\n“CAAH” or “RUANGAH” Dawtnak tiah min sa usih! Hibantuk Dawtnak cu an hmailei caah Tih a nung tuk tiah, Rogers nih a chim. Hmailei pakhat le pakhat an I dawtnak caah tihnung tukmi Dawtnak asi. A donghnak ahcun, “Zeititha, dam lo nak ruangah chungkhar caah tangka ka kawl kho ti lo; ka RUM cawk tilo, Rawlthaw ka CHUAN PIAK cawk ti lo caah, a ka daw kho ve ti lo,” tiah thencheunak in an dong lai.\nPathian zonghi, “Bawipa, khuaruahhar chungkhar tha na ka pek caah kaa lawm. Nithar na ka phak ter caah kaa lawm. Thluachuah relcawk lo na ka pek caah kaa lawm,” tiah kan ti theu. Mitampi cu Bawipa hi kan cungah a tuahmi thatnak ruangah kan dawt hi a lang tawn. Asiawk zong a si ko nain! Hibantuk zumtu Nun ahcun, Pathian nih Thluachuah a pek chung hna poah amah cu an Dawt tawn. Pathian nih thluachuah pe ti lo in um hna seh law tah, zeitin! Thluachuah pe ti lo in kan um seh law tah? Bawipa hi kan Daw peng kho hnga maw?\nHabakkuk nih cun ka cungah Bawipa nih a thluachuah vialte pe ti loin a ka um zongah a cungah kaa lawm thiamthiam ko lai ati. Zungzal Nunnak a kan pe I a kan khamhtu Pathian hi, vawlei thluachuah pek can ah dawt I thluachuah hmuh lo tikah Hlawt ding Pathian men asi hnga maw? Kan cung I a thatnak hi vawlei thluachuah in tah awk a tha lo. Zungzal Nunnak a si caah, Pathian hi zeibantuk thil kan ton lio caan zongah DAWT AWK AH A ZA ZUNGZAL mi Pathian asi.


Stavanger ah Vietnam Nuva Thah an Tong – Chin Community in Norway\nStavanger ah Vietnam Nuva Thah an Tong\nJuly 2, 2013 ccn 0 Comments\nNikhatni (01.07.2013) zanlei, Stavanger ah Vietnam mi nuva hna thah an tong. Nu cu kum 52 asi i, an pa cu 55 asi ve cang. Athattu ah an ruahmi cu, an fapa (kum 22) asi i, a nulepa a thah khawh tlawmpal ah motor in a chuak i thil phawrmi motor pakhat he an i teih ruangah a thi colh ve.\n2013 chung- tutiang- Norway ah mi ai thatmi 26 an si cang. VG nih a ttialnak ahcun, ai thatmi chungah 70% hi ramdang in arami an si tiah a ti (cucu 24 an i that tiangah a timi asi). 2000 thawk in zoh ahcun ai thahmi 120 an si cang.\n(Kilde: http://www.vg.no/nyheter/innenriks/artikkel.php?artid=10113339 )\nPrevious Previous post: Norway Senri Phu Pawl Nih Seminar an Tuah\nNext Next post: Telenor får mobillisens i Myanmar


Mipi Nih Theih Ve Dingah Aphu Ko AA Hriamtlai Hna Nih Cun Ralrin Pek Nak Ca Thanh An Chuh Uico Hna He Zeitik Poh Ah Kan I – Chintanbo\nChin ramkulh, Paletwa peng Abawngtha khua kam ah May 26 ah AA le SAC ralkap kahdohnak a chuak, tiah AA nih a chim. May 26 zing sml 10:00 hrawng ah Abawngtha khua kam ummi AA cu, SAC ralkap pawl nih an kah hna, tiah AA chimnak nawlngeitu Khine Tu Kha nih Western News ah a chim.\nMay 26 zinglei sml 10:00 hrawng ah AA ralkap an umnak ah SAC ralkap nih an kalhnawh hna i an kah hna. Hriamngan in chun nitlak an kah hna. Kahdohnak he pehtlai in thawngfiang kan thei kho rih lo, tiah Khine Tu Kha nih a chim. Paletwa peng ah hlan piin thilri phurhnak caah Kyauktaw khua cu hman bikmi a si. Paletwa mi hna caah tlunkalnak le fimcawnnak a hnorsuan ngai, tiah Paletwa tualchung mi pakhat nih Western News ah a chim.\nNizan May 26 sml 9:00 in zanlei 2:00 tiang hrawng cu hriamngan thawng lawngte a thang ko. A hlanpi in Matupi-Paletwa lam cu phih a si cang, Kyuaktaw khua lawng hi thil phorhnak le umkalnak ah kan hman. Abawngtha khua kam kahdohnak a um caah lam an phih lai hi kan ṭih ngai ko. Sianginn kai zong a nai cang nain, Paletwa chaklei lawng hi kai khawh dawh an si. Khuate ahcun kai ngam zong a si lai lo, tiah a chimchap.\nA luancia May 15 lio ah Paletwa peng Thadawng khua kam umhmun khuarmi SAC ralkap eidin chantu Helicopter cu AA nih an rak kah cang. Cu pinah Ann, Myuak U le Buthidawng peng ah SAC ralkap nih hriamngan in an rak kah, tiah Paletwa mi pakhat nih a chim.\nKawl ralkap nih Rakhine ram chung ka zakip ah thazaang an chap tuk, United League Of Arakan(ULA) nih biaceihnak, ngunkhuai kholhnak le ukhruainak a tuahmi cu hnahnawh an pek. Cu chung i rian a ṭuanmi hna zong tlaih ding in an tlerh hna, biaceihnak zung zong an kulh, SAC ralkap nih Rakhine-Muslim karlak ah rem lonak thiltuah an i tim. Cucaah SAC ralkap nih remdaih tonbiaruah sawmnak kai ding a si kholo, tiah AA chim phuannak nawlngeitu Khine Tu Khah nih a rak chim.\nA luancia caan ah AA ralbawi zik Htun Myat Naing nih Tainghmu General Htin Lat Oo zong ralrin a rak pek cang. A luanci May 19 thawngpang fiangternak tuah lioah Rakhine ramchung ah kahdohnak a chuah ahcun SAC ralkap sual kan puh te hlah u, tiah SAC ralkap chimphuannak nawlngeitu Zaw Min Htun nih tlerhnak bia a rak chim.\nKannih Cu A Dikmi Lei Ah Kan Dir Tiah SNLD Chairman Sai Nyunt Lwin Nih A Chim. Shan Nationalities League For Democracy(SNLD) cu uknak lak hnu in SAC ralkap lei ṭan lo ding le a dikmi le a dik lomi thil pahnih cungah, a dikmi lei in dir ding ah biachahnak kan tuah cang, tiah SNLD Chairman Sai Nyunt Lwin nih mizapi sin ah theihternak a tuah.\nMay 26 Taungkyi khua SNLD tonbiaruahnak ah Myanmar ram kong he pehtlai in a chimmi a si. “Uknak lak hnu in buaibainak ah i tel lo ding ralring tein kan um i, a dikmi lei in kan dir. Tulio rampi buaibainak ah anak le a raang hi zeidah a si, tiah ṭha tein kan zohfial hnu ah a dikmi lei ṭan ding ah biachahnak kan tuah,” tiah a chim.\nBuaibainak hi an sersiam khawh lo ahcun Myanmar ram cu zorchuk lei a panh lai i, Ne Win thok in mi pakhat uknak in rampi a rawk dih lai, tiah SNLD Chairman nih a chim.\nTulio rampi buainak sersiam khawh lo ahcun zorchuk lei a panh ciahmah ko lai. Mi pakhat uknak lawng in zeitik hmanh ah ram a ṭha ballo. Fiang tein chim ko ahcun 1962 thawk in nihin tiang mi pakhat uknak in kan kal, rampi a ṭhangcho maw ti ahcun a ṭhangcho hrimhrim lo. Cucaah hruaitu pakhat lawng nih ukmi ram a ṭhancho lo ning a fiang tuk, tiah a chim.\nAnmah le anmah an thinlung an i remh khawh hlan ahcun rampi thlen timh cu a si kho lo tukmi a si. Cu ve bantukin SAC ralkap doh cuahmah lio le tuk cuahmah lio ah hramhram uknak lungthin kan ngeih ahcun uknak chuttu bantuk kan si ko hnga! tiah ralrin peknak zong a chim.\nHriamnam in ram hi ser a si, hriamnam ngeih lo ahcun hmai a hngal lo. Hriamnam hman a hauh ahcun kan hman ve a hau. Tulio ram buainak ruangah hriamnam lawngte tlaih a si tikah fiamcawnnak le ngandamnak kongkau ah harnak a tamnak kong cu, SNLD Chairman Sai Nyunt Lwin nih a chim.\nSemilawh Khuakam SAC Ralkap Sakhan Thianhhlimh Nak An Tuah, Hriamnam Thilri Cheukhat An Lak. Shan – Karenni (Kaya) ramri, Phekhone peng chung Semilawh khua thlanglei ah um mi SAC ralkap sakhan cu May 26 ah a voi 2 nak thianhhliamh nak kan tuah i hriamnam le ralkap thilri kan lak khawh tiah KNDF B3 nih cathanh an chuah.\nCu SAC sakhan cu May 24 ah khan Karenni ralkap phu hna nih an kah hna i sakhan ah a um mi SAC ralkap hna cu hnu an tolh i bomb an hmanh tak caah mizapi vengtu ralkap hna nih an thianh i an hrawh hna dih. Sakhan hmunhma an thianhhlimh lio zongah SAC ralkap Battalion 422 hna nih hriamngan in an kah hna tiah an langhter. Credit: The Chin Post\nKan Pasalthahna Thawngpang Theih Hi Cu Thinlung Nih A Celh Hrimhrim Loh E


Min Aung Hlaing sin ah a sual tak mi Prime Minister a kal lai -\nHornbill January 6, 2022 1\nZualchin nih a nau a va tlawn timh! Zualchin le a nau nan hmu hna maw Cambodia prime minister Hun Sen (Asean Chair tlai) lio cu Jan 7 ah khin kawlram a va tlawng lai. Hun Sen hi kum 1975/78 chungah Combodia mipi 2 million tluk thah an rak si lio ah ralkap bawizik si in 2 million mipi thahnak ah hruitu a rak si.\nKum 1993 election lio ah dotu party nih teinak an rak hmu nain a dik lo tiah rian I pek ding a rak khengkham tu si I mah hnu 1997 ah ralkap thazaang hmangin a tu Min Aung Hlaing te bak hin aana arak ramh chut tu a si.\nVawleicung ah a chansau bik aanasin (dictator) tiah alaar ngaimi si i, AMERICAN hi adohkalh peng ve hna, nain Tuluk tucu an tawka a liah piak ve hoi hna,Tuluk nih an angkizal chungah an rawn/sanhmi asi kan ti lai cu.\nAn ramah a phungmen cun election cu atuah peng ve nain teitu cu amah peng hi a si,”thlangkhum thlawh cu theih cia” tiah phungthluk btk kha asi ko. Mipi Vote kha a duh ning poh in a tawlrel caah teinak hmu cia in thimnak a tuah peng.\nHun Sen nih a naupa Min Aung Hlaing a rak tlawn timhmi ah hin, kawlram politicians hna nihcun hitin an phai” M Aung Hlaing aanating mi hnatlakpi arak timh bia si” tiah an chim cio.\nHun Sen arak zultu ding ramleng vuanci nihcun ” kawlram cu ramchung ralpi thawhnak dingah zubui meican te lawng a duh,a lam kip zoh tikah civil war nih a hngah ko hna” tiah a chim.\nBiachap: Kawlram kan vanchiatnak cu,hnartawi miphun lawngte he innpa kan simi hi si.Vawlei killi zoh tikah hnartawi miphun poh hi,aanasin kan tam, ziachia ingchia zong a tam u kan si hoi ko. Japan tu hi cu,hnartawi phunah tu chanthar dirhmunah cun aa ning cem an si lai.\nHun Sen nih MAH a rak tlawn timh caah,zualchin le a nau an itong tiah ka calu ka thlainak khi si.Combodia PM nih aana arak lak ning zoh tikah M Aung Hlaing nih hin aa cawn copy lole Hun Sen nih hin MAH te phu hi ruahnak a rak pek ziar kho hna tihi keimah pumpak zumh ning RFA ttialmi kha a tawifiannak tete in ka hun pirhmi a si\ncatial tu Salai William HC.\nPrevious Post: Kum Thar Thu Tiam\nNext Post: An interview with tactical commander and a sniper of CDF – Mindat who takes down around 100 junta soldiers\nMin Aung Hlaing khway thar’)


Mandalay – Muse Motor Lampi Ah Motor Mongtu Zultu Pawl An Sining – TCN\nMandalay – Muse Motor Lampi Ah Motor Mongtu Zultu Pawl An Sining\nHome / MYANMAR / Mandalay – Muse Motor Lampi Ah Motor Mongtu Zultu Pawl An Sining\nMandalay – Muse lampi cungah ai tapmi Motor zultu pawl an nunning le sining kong tlawmpal hin ka hun langhter duh.\nMahhi hmun ahhin Laimi zong a kalmi tampi an um cang. China lei an kalpah ah Yangon – Muse, Mandalay – Muse lam in kal tawn a si.\nMahhi Lampi hi Myanmar – China kar pehtlaihnak lam 80% tluk a si. Nikhat ah US dollar 15 million tluk thil a lut-chuak tiah Myanmar thil kuat-kirnak zung in an chimnak in theih a si.\nKawlram hi China thil a hmang taktak mia si caah Kawlram cozah nunak lampi pakhat a si ti usih law kan palh lai lo dah. Cu tluk cun a biapi lam a si.\nAugust 15, 2019 zing sml 5:00 khuadei lai te ah AA, MNDAA le TNLA hriamtlai hna nih Naung Cho gate in an kah i Gun Twin hlei an hrawh. August 16, 2019 zing ah Chinshwe Motor kam ah hlei pahnih hriamtlai nih an hrawh hoi. Kawlram nunnak hrampi a simi hlei pathum hriamtlai nih an hrawh tinak a si.\nAn hrawh ning hmanh a fak ngai. Gun Twin hlei cu ni 5 chung ah cozah nih kan remh dih kai an ti i August 20 cun an on cang lai. Chun he zan he ralkap nih hlei cu an remh. China ramri Chinshwehawng hlei zong an remh cuahmah hna.\nMotor mong le zultu pawl lampi ah ai tapmi khuami nih rawl le ti an pek lio hna\nMahhi hlei pathum an hrawh ruangah Motor tamtuk an i tap. Mandalay – Muse kar ahhin nifantin thilphur Motor 300 nak tam lo a kal peng. Chun he zan he an kal. Yangon – Muse karah nifatin khualtlawng phurtu Bus 300 reng lo a kal peng fawn. Zeidang Motor fami tete he hin cun Motor tamtuk a kalnak lam a si.\nCu lam cu hriamtlai nih hlei an hrawh caah le raltuknak a um ruangah lam an block i Motor mongtu le Motor zultu minung tamtuk lampi ah an tang hna. An Motor a tannak hmun in khua dang ah va kal awk le vai chawh awk an tha lo. Raltuk nak a um cuahmah lio a si caah an i tapnak hmun cio ah um a si. Khua pawng a naih deuh mi caah cun a poi tuk hnga lo.\nThil phurhnak Motor liam pipi an si tikah a montu le a zultu pahnih pathum cio an um um. Motor fami le khualtlawng a phurtu Motor he cun minung thong tampi lampi ah an i tap tinak a si.\nCu hna pawl caah ko hin tih a nung mi le a harmi a si. Rawltam tihal in an um. An phurhmi rawl kha ei a hau cang. Facang a phurtu Motor rawl kha an ei a hau. Cuticun lampi bak ah an riak hna.\nTu zing hna kha cu khuami nih Naungpin le Cohmee khuami hna nih lampi ah ai tapmi Motor zultu pawl cu thaithawh he zanriah ca he ei ding an va pek hna. An thil phurhmi kaltak awk a tha fawn lo. Cuticun lam leklawk ah an um ko hna.\nA tlung lei le a kir lei Motor tamtuk an i tap tikah minung tamtuk harnak an tuar hna. Zeitik ah lam a awn lai i kan kal than lai ti lawng an ruat. Nihin ah Loshio myone Kuatkan myone hrawng ahcun phone line a pit ti a si. Mytel le Ooredoo lawng line a um ti a si hoi tikah pehtlaihnak a har ngaingai ti ah an chim.\nCozah nih ralkap thazang an chap chin lengmang fawn. Hriamtlai nih an kah chin lengmang ve hna. Raltuknak hi zualhma chin lengmang dawh a si cang. Motor mongtu le a zultu pawl caah a har bikmi a si.\n← Rili Ngatlai Sinah Kum 11 Chung Sal Rian A Rak Tuanmi Kawlpa Chinmi Bia Video Breaking News: Hriamtlai Nih Ralkap Sakhan Pakhat An Lak Than – Video →


President Trump Nih Martial Law Chuah Dingah Ruahnak Hal Hna – Hakha Cherry\nPresident Trump Nih Martial Law Chuah Dingah Ruahnak Hal Hna\nPresident Donald Trump nih ruahnak a petu hna cu a auh hna i martial law chuah khawh a si le si lo, martial law chuah ah zeidah a cang kho? martial law chuah in zeidah an tuah khawh timi le US phunghram ah martial law chuah khawh a si le si lo ceihmainak tuchun ah an ngei.\nMartial law an chuah taktak ahcun vote thlakning le vote relning a buai tuknak, Battle ground state 5 ah thimnak a thar in tuah a si kho men. Asinain US constitution nih a onh taktak le onh taktak lo fiang tein an chim kho rih lo. President Trump nih biachahnak taktak a tuahmi um rih lo.Credit-Salai Lairamthang\nKaa Lungsi Ko.Ka hawi nu pakhat cu iPhone man tam ngaimi a nei,\nTrump nih Martial Law a hman tak sual lai maw?


Pa nih:Nu sin ah chim bak lo ding mi’Bia thli phun 4 a biapi taktak. – Onlinenungak\nPa nih:Nu sin ah chim bak lo ding mi’Bia thli phun 4 a biapi taktak.\nNungak cheukhat le a hlei in nungak senior deuh pawl nih ni fatin an ton mi lak ah an rem lo mi le an huat bik mi thil phun (5) an ngei i cu an huar bik mi phun (5) hmang cun bia hal an tong khun ti a si .1.Pasal na va nei har veA ho ti um lo , an pahawi le an nu hawi si seh chungkhat sahlawh rualchan le innpa chakthlang tiang nih an hmuh hna le lampi an ton hna zong ah pasal na va nei har ve ti hi an ti theu tawn hna . hi bantuk in an ti tik hna ah hmaipanh te in an leh ko hna nain an chunglei cu ai puan nak in an khat i hi bia i an rak rem lo tuk ti a si .\n2.Na mit asang tuk i a si ko laiA tutiang pasal na ngeihlo mi hi na mit a sangtuk i a si ko lai , an duhtu tlangval cu an um lengluang ko lai cuh a ho poah khi hei va cang ko hna tiah nungak senior deuh pawl ngamh tlak ngaiin an ti hna tik ah khin an cunglei in an thin a hung tuk i an ruah mi cu a ho poah nih duh thim nak cu kan ngei cio si ka duh le pasal cu ka ngei lai a duh le ka ngei lai lo ka kong ah rak i ceih hlah tiah fak nawn in leh ve an duh ngai tawn hna ti a si . a si nain an i sum kho .\n3.Na mui dawh he na pasal ngeih a tlai tukhi bia zong hi an huat tuk mi bia a rak si i , hi bantuk in a ti tu an um can ah cun an thinlung te cun ” nangmah na pasal bantuk hna khi cu duh ve ning law zei tik poah ah pasal cu ka ngei kho ko si tiah” leh an duh ngai hna ti a si .4.Zeitik ah dah pasal ngeih nai timh ?an pasal ngeih ding can cu tha tein i fiang seh law cu tik ah pasal ka ngei lai ti chimh le ruah cu na duh tuk ve mi a si ko i an chim lo tik ah cun pasal ngei ding a fiang rih lo i a pasal ding zong fiang fai tein a chim khawh rih lo caah a si kho mi a sio .\nZeitik ah thla pasal na ngeih lai ? tiah interview phun in va hal khi an rak huat tuk mi a si fawn tiah hlathlai nak a tuah mi nih cun an chim . 5.Tulio hi Tlangval na ngei maw ?Nungak senior siruang ah tlangval zong a ngei kho lai lo ti phun in tulio hi tlangval na ngei maw ti bia hal cu an huat lo awk zong a tha ve fawn lo . ka tlangval ngeih le ngeih lo kong ah rak buai hlah tiah chim an duh ngai i an thin an i sum tawn ruang ah a si .Biachap : Kan mah he aa pehtlai lo mi le kan rian a si lo mi , mi kong ah an pumpak sining kong va hal le va kher hlai khi a phung a si lo i kan i sum awk a si .\nA fim mi nih cun ka bia hal mi hmang in nuamh lo nak le ai puan nak hna a ngei sual lai tiah an tuak hnu ah mi bia an hal i , mihrut ruahnak tlawm deuh mi pawl nih cun kei cu ka lung a thiang ti phun khin ka biahal mi hi a rem lo sual lai ti zong tuak lem lo in duh poah bia hal a hmangmi kan um . kan mah kong a si lo mi theih duh tuk cu mah le sining i theih lo phunkhat asi .tuhar hrawn hi a nih khi ka cung ah a mui hmai a panh lo e kan ti tawn mi hna khi kan mah nih kan hal awk a si lo mi bia kan rak hal sual caah a thinung tein a rak kan kua mi an um tawn caah a si .


China hi cu a sual tuk hrinhrang ko! Australia cu ceilak in dantatnak a tuah hnuah France cungah thil tuah a tim tthan hoi cang\nChina a sual ning hi cu celh ding a si ti lo, Vawlei cungah mah bantuk in thinak a tlungter hnuah China a soisel i thanchiat mi ram cu ceilak in a phomh thluamah cang. Australia nih a soisel caah fakpi in dantatnak a tuah cang (Mah hi kan ttial cang mi a si, Chinpage ah rel khawh a si) Tu cu France nih Taiwan a bom tawn mi cu a rangnak in bawm ti lo ding in a ti hoi cang.\nKum 1991 thawk in France nih Taiwan sin ah hriamnam tha tha zuarnak kongah hnatlaknak a rak tuah pi cang. Taiwan nih China ram chungah um an duh lo. Independence Taiwan tiin President Tsai zong WHO member state ah tel a duh ve. Chinese Foreign Ministry nih cun France nih hriamnam Taiwan sin ah a zuar tawn mi cu a phih lo ah cun China nih France cu fakpi in dantatnak a tuah lai tiin France cu a tler cang hoi\nZhao Lijian, a spokesman for the Chinese Foreign Ministry, ” Zei ram poah nih Taiwan sin ah hriamnam an zuar mi hi rem kan ti lo. Military Security exchanges zong kan duh lo. France nih mah bantuk in Taiwan cungah thil a tuah mi hi kan duh lo, France nih one China Principle hi a zulh i, hriamnam a zuar tawn mi cu a rang nak in zuar ti lo ding in kan duh ttin a chim.\nTaiwan nih Republic of China nawlngeinak tangah um an duh lo. Taiwan’s Ministry of National Defense, nih hriamnam lei ah ramdang bantuk in an si khaw ve nak ding caah kum 30 chung cu, France hriamnam dang dang cawk ding in i remnak an rak tuah cang.\nNatein Taiwan hi China nih a ram chungah nawlngeinak tangah um seh ti a duh caah fakpi in dantat a tim tawn mi a si, USA ruangah tu tiang a tangah a chia kho lo mi khi a si.Credit-Reuters\nBe the first to comment on "China hi cu a sual tuk hrinhrang ko! Australia cu ceilak in dantatnak a tuah hnuah France cungah thil tuah a tim tthan hoi cang"


Ralhrang Cawlcangh Cu Tihnung Si Cang Hih! - Chin Eleven News\nMin Aung Hlaing Tapeh Ralhrang pawl cu Kayin hriamtlai hna hmunram asi mi Chauhkyi myone chungah umhmun khuar in cawlcanghnak an nei chin lengmang tiah Tuule media nih tuni ah thawngthanhnak a tuah.\nAugust ni 15 zongah kawl ralhrang rallokap tangah a umm Khahlahyah 60 rallokap hna cu Innet ohsuh, Innet phungki sianginn ah umhmun an khuar tiah a langhter. Khahlahyah 60 hna nih Chauhkyi khuapi chung ummi Mala Oo gate cu an khar i, myo chungah umkal zong an kham tiah theih asi.\nMah hlei ah Khahlahyah 75 nih Chauhkyi myone Padekaw ohsuh chung sianginn, biaknak he ai pehtlai mi sianginn hna cu hman an thlak hna tiah Tule media nih a langhter fawn.


Kawl Ralhrang Mawhchiat Le Au hnawh Cu Thing Le Lung Mawchiat Le Au Hnawh He Aa Lo/ Aa Khat - Khuaruah Har News\nKawl ralkap mawhchiat le au hnawh cu thing le lung mawhchiat le au hnawh he a lo/a khat bak. Kum 70 deng cu pei ralkap nih thiltthalo an tuahmi cungah kan mawhchiat len hna, kan au hnawh len hna nan an zual chinchin fom cu.\nMah lawng hlah, ram tampi le buu tampi zong nih an mawhchiat len hna i an au hnawh len hna nan zeisan te a tlai lo. Mah ruangah a biapi mi cu Kawl ralkap nih kan cungah thiltthalo le rawhralnak tlawmdeuh in an tuahnak ding lam tu kanmah mipi nih kan ruat i lam kan kawl a hau cang.\nRalkap nih cun teirulchamnak a phun2 in an tuah ko lai. Mawhchiat le soisel len zongah san a tlai lo. Kanmah a dotu pawl tuk nih a dohdan kan thiam a hau i mipi cungah harnak le tthat lonak tlawmdeuh in an tuah khawhnak ding lam tuk hawl kan hau cang.\nKawl ralkap nih thiltthalo tampi kan cung an tuah tik ah ramdang le UN nih an kan zuanhnawh lai ti zong i ruahchan hlah u sih. Kum 70 deng cu pei aho ram le UN zong nih pei an kan zuan hnawh ti lo cu. Zeitluk hmanh in ralkap pawl nih tthat lonak tampi in tuah hna hmanh seh law ramdang le UN nih cun an kan chanh bel lai lo. Eidin le rawl le sii-ai lawng an kan bawmh ko lai.\nAtu naiah Kawl BBC nih pastor pakhat bia an hal i Thantlang khua chungah minung 50 hrawng lawng an tang lai a ti. A zammi hi mawhchiat ding an si lo. Khoika ram le khua poah ah ral le ral an i doh ahcun an zam cio ko.\nRalkap nih uknak a lak hnu in mipi lakah a lar ngaimi pakhat cu “statement” chuah hi a si. Statement chuah hi a fawi tuk nan sullam a nei ngai i hmual zong a nei ngai ve. Ram tampi le miphun tampi zong nih an hmang cio. Asinan atu lio kan ram sining ahcun statement chuahmi poah zumh thlu ding a si lo.\nStatement zong mihlen nak ah hmang khawh a si. Kawl ralkap statement zong nih mipi tampi an kan hlen bantuk in mipi statement chuahmi zong nih hlen khawh kan si ve timi hi philh lo ding a si lai. Statement chuah tham cu a fawi tuk ko cu. Na facebook timeline i ca na ttial bantuk tluk in a fawi ve ko.Crd: Van Tum


3 JOHAN 1 (HKB)\nHakha Bible3 JOHAN 1< = >\n1 Upa nih ka dawtmi Gaius, biatak ah ka dawt taktakmi, a lang in na kut kan tlaih.\n2 Ka dawt, ningcang tein na um khawh nakhnga le thlarau lei zongah dam tein na um bantukin na taksa zongah dam tein na um nakhnga caah thla ka cam. 3 Hawikom cheu khat an ra i biatak ah na tlonlen i zumhtlak na sinak kha an chim tikah kaa lawm hringhran. 4 Ka fale biatak chungah nan tlonlennak nakin kaa lawmh deuhmi zeihmanh a um lo.\n5 Ka dawt, na caah mising an si ko nain hawikom hna cung i na tuahmi paoh ah zumhtlak na si i 6 na dawtnak hna kong cu Khrihfabu hmaiah an langhter. Hmailei an kalnak zongah Pathian mi he aa tlakmi khan in na rak thlah rih hna ahcun a òha ko hnga, 7 Khrih ruangah khualtlawn aa thawhmi an si i zum lotu hna sin cun bawmhchanhnak zeihmanh an la lo. 8 Biatak ah rianòuan òi kan si a langh nakhnga mah bantuk mi cu kan bawmh hna awk a si.\n9 Khrihfabu sinah ca ka òial nain a sang bik ah i chiah a hmangmi Diotrefes nih kan nawlngeihnak kha zeiah a rel lo. 10 Cu a si caah ka rat ahcun a si lo ning in kan kongah a kan puhmi kha ka phuan te lai. A kan puhmi zong kha a za ti loin hawikom hna kha tluninn a donh hna hleiah tlunter a duhmi hna zong a thlauh hna i Khrihfabu hmanh in a chuah hna.\n11 Ka dawt, thil òha lo cu i cawn hlah law a òhami tu kha i cawn deuh. Thil òha tuahmi paoh cu Pathian sinin a si i thil òha lo a tuahmi paoh nih cun Pathian a hmu lo. 12 Demetrias chimthiam a tong i biatak zong nih a langhter ve. Kanmah zong nih kan chimthiam i cucu a hmanmi a si ti na hngalh.\n13 Na sinah tampi òial awk ka ngei ko nain cafung le cahang in ka òial lai lo. 14 Cu nakcun in hmuh tuan kaa ruahchan i cu tikah cun hmaitonh tein bia kan i ruah te lai.\n15 Na sinah daihnak um ko seh. Hawikom nih a lang in na kut an in tlaih. Khaka hawikom hna kha pumpak cio tein an kut rak kan tlaihpiak ve hna.


Breaking News:Mindat Mipi bawmh ding ah UN an rak phan cang hi – Lai Lungrawn Post\nBreaking News:Mindat Mipi bawmh ding ah UN an rak phan cang hi\nMindat Ah Mipi Bawm Tu Ding UN Mawtaw A PhanChin ramkulh,Mindat khuapi ah In 1000, minung 5000 bawmh ding ah UN he a pehtlai mi UNHCR mawtaw Mindat khuapi a phan tiah kan theih.Mindat khua mi pawl cu July 20 thok in Covid -19 i runvennak caah pumpak hman ding thilri pawl le ei din a si lo mi thilri pawl ,Kiangthawng, Pher, Puan, Coka hman ding thilri pawl hman ding thilri hna bawmh ding an si i mah hi thleidan mnak si lo in bawmh a herh mi hna sin ah tuah ding a tlak mi rian a si tiah UNHCR nih thawng an thanh.\nKan phawt hna tik ah UNHCR rian tuan tu pawl nih zumh a tlak mi hawikom hna sin ah bawmg a herh mi hna pakhat cio a si mi mipi kha rian kan khinh hna lai tiah a chim.\nKhuami hna i an herh mi le an thinphannak cu theihthiam khawhnak caah khuapi hna le biaknak lei hruai tu pawl kan ton hna lai tiah a chim.Chin ramkul, Mindat khuapi ah mipi ralkap le Rallokap kar i kahnak ruang ah khuami ral zaam a thong leng cu himnak hmun ah an zaam tiah theih a si the chin post.\nThawngdang A thiami hna chimmi chung in Khamnak Sii Vaccine a um lo nak hmun i Tu Rai khamnak lam um chun cu i chonhnak Cingcik cahter a si. Cu cahter nak ding ahcun A Zawmi nih Midang chonh lo i zuam ding.A zawmi poh kha Covid zoh i zoh in Ralrin tein thlopbul ding. Dawt lo a si lo.Adammi zong nih mi he hlat Social Distancing in um ding.


Mino 40 Leng Tlaih An Tong! - News and Media\nJune 13 le 14 nihnih chung ah SAC uk duhlonak a langhtertu Yangon mino 40 leng tlaih an tong, tiah duhlonak a langhtertu mino pakhat nih nihin June 15 ah RFA ah a chim. Yangon, Kyeemyindaing (ကြည့်မြင်တိုင်) peng ah duhlonak a langhtertu mino cheukhat cu June 13 ah tlaih an ton hnu in, khualtlung cazin check a si i mino dang zong a tomtom in tlaih hna, tiah min langhter a duh lo mi mino pakhat nih RFA ah a chim.\nCu pa nih cun, “Cheukhat cu inn pakhat chung lawng ah minung 7, 8 an tlaih hna. A dang cu khualtlung cazin kan check ti in innchung ah an kawl hna i an tlaih hna. Tlaih a tong mi ah hin mi bawmchantu zong an i tel i, a tam deuh cu duhlonak a langhtertu an si,” tiah a chim chap. Tlaih a tong mi hna hi Kyeemyindaing, San Chaung, Tamoi(တာမွေ), Kyauktada(ကျောက်တံတား), Yankin(ရန်ကင်း) peng hna in an si i, SAC nih khualtlung cazin kan chek an i titer i ralkap thazaang tampi he inn kip ah an kawl hna, tiah theih a si.\nTlaih a tong mi minung 40 cu khoika i an chiah hna theih a si rih lo, tiah an chungkhar le an rianṭuanpi hawi hna nih an chim. Tlaih atong mi ah hna lak ah hin nu kum no tete zong an i tel. Kum 18 in kum 30 karlak lawngte an si hna, tiah theih a si. AAPP nih June 14 tiang cazin a laak ning ah SAC ralkap nih uknak an laak hnu thla 16 chung ah SAC uk duh lo ruang ah duhlonak a langtertu minung 14,110 tlaih an tong cang i, cuchung ah minung 11,053 cu thonginn ah an hren hna, tiah theih a si. CRD – TCP


ZEI PARTY HMANH ZEI HLEI AN SI LO, MIFIR COZAH SER SUAL A FAWI – The Chinlung Post\nSeptember 7, 2020 admin Knowledge 0\nA Minung In Zoh Ding:Zei party hmanh zei hlei an si lo; aminung zoh in thim an hau. Politics ah party maw a biapi, a minung dah ti hi mifim zong an ihal mi bia a si, an biapit veve bu ah. Party policy a tthat lo ah ram a rawk kho, a minung an ṭhat lo ah policy tha a vaivuan kho. An pahnih an ṭhat veve a hau. Hi cabia ah hin cun a minung tthat a biapit nak ka ttial lai. Cozah ttha ser lo cu mah le mah lam iphih a si.\nCozah ttha ser khawh nakding ah rianvo a ngei mi cu me thla tu hi aa si. Cuca’h me hi thiamthihte in thlak a hau. Rampi sining le uknak kong fiangte i a hngal mi le khua lu khua taw a ruat kho (well-informed citizens) lawng nih uktu hi thim hna seh law mah ah cun atlingtlaak mi aa thim kho deuh men hnga, nain nuhrin vo ngeih cio a si i, kum tling na poh nih me thlak a si lai ca ah thimnak ṭha bik a chuak lo kho.\nMe thlak cu rammi rian biapi a si bu ah, zei hmanh hngalh lo pi cun me thlak ithawh ve ding zong a si lo men lai. “Mifir cozah” ser sual a fawi. Thilsining le minung kong hlat deuh ah a tha. Democracy ram ah teitu party nih nawl an ngeih ca ah party ṭha i ram a uk ding a biapi. U.S.A hi party pipa pa hnih an um Democratic le Republican, NLD le USDP bantuk. An policy aa dang ngaingai. Zei party hmanh in president chuak seh law, an party policy ning in rian a ttuan ko lai. Cuca’h ram uktu thim tik ah a party zoh a hau tawn.\nAtulio Kawlram belte ah party cu an um cio nain duh awk a tlak hlei an um lo tiawk a si. Lai Ram zong ah mah cu a si. Atang ah tlawmpal cio in kan von zoh hna lai, rampi zo party le ramkulh zo party. Party ṭhat a biapit bu ah, a minung an ṭhat poh ah cun thil ṭha a chuak kho ko, a party a ṭhat theng lo zong ah. A langh nak cu: Myanmar Socialist Lanzin Party kha rammi lung a tong lo mi party a si. Asinain Pyithuh Hluttaw amat ah Pu Van Kulh a chuak. Pu Van Kulh cu a lungthin a ṭha, ṭhancho a ruat, i san a kan tlaih ko. Ralkap party i a kan simh tuk lio ah Pu Thein Sein president a chuak.\nPu Thein Sein cu mi dingfel tuk a si. A thinlung a ttha. A ral a ṭha. Pu Thein Sein thawng in Kawlram cu democracy lam zawh aa thok. Atu zong ah, a party cu zei party hmanh si ai kon, a minung an that ah cun cozah ṭha a chuak kho lai. A minung an ṭhat lo cia belte ah cun, a party pawlisi a ṭhat leen zong ah uknak ṭha a chuak hin lai lo. Atu ah hin CNLD hi a party cu kan miphun ca ah a ṭhat lo nakding a um lai lo dah. Asinain a minung an ṭhat lo ah cun tonchiat an kan phorh ko lai.\nBahu zong ah, NLD cu party ṭha a si ko. Sihmanhsehlaw, minung ṭha an ngei lo. Nu rual party a lo. An hruaitu bik nih rak ruahning bantuk si hlah. Mahti i minung ṭhawngṭha an um lo ruang ah ram kum nga an uk chung ah zei huaha an chuahcanh lo. Pi Aung San Suu Kyi hi an zumh tuk deuh rua ka ti tawn. Kei cu ka zuum bal lo, ahlante in (ka chim ṭheu) kan upat bu le kan dawt ko bu ah, le Laimi a kan dawt bu ah.\nTlang cung mi kong si seh, thil biapi dang kong si seh, fiang set in zei a chim bal lo tik ah, a lungthin ka zumh khawh nakding zei a lang lo. Federal kong caih nak ah a bau bantuk, caih laite ah a chuak bantuk. A tuahsernak zoh usi law, bawi a chuahka ah ni 90 chung ah NCA lim ding in a rak ti (‘ka hnakhaw’ ka rak ti). Kum nga a rauh tiang ah zei a tuah lo. NCA cu Pu Thein Sein hma in a dai. Zeidang zong Pi Suu Kyi i minhngal a tuah mi a um ah cun kan theih hnga. Rampi phunghram a upat in a zul maw ti zoh ah, nawl a ngei tuk deuh in ka hmu.\nRampi phung nih nawlngeihnak mah zatzat khi a pe maw ti zoh ka duh. Ramkulh cio nih CM ithim hna seh ti zong a duh lo, amah tu nih. Centralization rumro in thil a ti. Rakhine an tho. A party ah mithiam le mi ṭhawng a luh hna lo. Pi Thet Thet Khaing a chuah leilei. Raal ṭhawng aa serh. Party dang hawi ah iserh a duh lo. Phunghram remh a si kho lo a fiang mi a kan kamh rih hnga maw. Mah vialte zoh ah a party NLD cu ralkap vo zuh hnu 60% fai hlei vo a hmu ti lai lo ti hi zumh deuh mi a si. Aa seihchiah tuk i party dang komh nih a duh lo. Cozah a ser kho lai lo dah.\nUSDP: Ralkap khong uknak tang i a cei cang mi Kawlram rammi thinlung ah hin ralkap party cu zenh cia a si. An raal (rival) party nih le an ṭang cio. NLD a si ah, PPP a si ah, PP a si ah, tlangmi party an si ah, USDP tha phelh kho an si. I, USDP zong amahte cun cozah ser kho a si lai lo dah. Asinain ralkap vo a tam, party dang hawi ah aa serh hna fawn ca ah fonhkomh (coalition) cozah a ser khawh te men lai. Fian cu a fiang hlei lo.\nParty Dang: Party dang hi anmah tawk cun an za cio ko lai. Asinain ram pumpi a zo mi party an si hna lo. Rampi cozah a ser kho ding an si lo kan ti lai. Cuca’h, thimnak tuah hlan ah cun tulio cu zei central party hmanh bochan cia awk tlak an um lo. Ṭanh awk tlak zong an um lo tiah ti u. Thimnak tuah hnu tu ah, coalition ca i mi a herh mi party nih rak sawm te ding lawng bawh awk a ṭha. Paakdir ca le party tenau ca ah king maker si khawh nak lam a si. Election hlan ah cun zei central party hmanh ibenh ngam nakding an um lo tiah ka hmuh. Party ṭanh san a tlai lai lo.\nLai Ram Party Ah, Zei party poh an bia cu a ṭha dih; thlapa a kan laakpiak ding dawh lawngte an si ko. Aphung a si, politics cu. An sining tu zoh a hau. Party minlang pa thum in von zoh usih! CNLD, Laimi dirh mi a si ca ah mi tampi nih an ṭanh. Angaite ah cun zumh awk a si le si lo tu zoh ding a si. Kan miphun party a si zong ah party santlailo a si ah cun, asiloah a minung zumh awk an tlak lo ah cun a kan deuh khawh. A party lutlai hi, zoh ah, bochan ngam awk an si tuk lo. Hruaitu pa thum an um i pakhat cu upat awk tlak, minunnem a si lai.\nKan biakin i bia a chim i politician ah ka rel lo. A khul zong a hnawm cang. Party chairman rua deuh ah ka hmuh. CNLD tazik i vapual pa hnih aa cuu hnek mi kan hmuh ah kan mitthlam i a cuang mi upa pa hnih an um. Pakhat cu pa leek a si. Asinain mi nih an tih. Tih awk lo i aa chim leen zong ah, “NTK hngal na ah” an ti thotho. Adang pakhat tu cu sianghleirun chuak zong a si, a tuankong a thiang, i duk a tla ko. A dir nak peng ah a dirhmun a ṭha lo a si taktak belte ah cun thim hmanh a chuak lo kho. Amah bochan in CNDL ṭanh awk a ṭha lo men lai. Cuca’h a party cun CNLD zong duh hlei awk a si lo.\nNLD: Lai Ram NLD cu rua tom a hri a poih mi bantuk a si cang. “The Hakha NLD seems stupid enough to commit political suicide by turning their valuable friend into foe” ti zong in Pu No Al Facebook ah comment aa ṭial i, achung thimnak an tuah hnu in a limhaang a zor. Minchia cia tehna an chuahpi hnek hna. Peng dang zong ah minung ṭha an ngei hlei lo (Tedim le Tonzang ah pa khat/hnih. Mindat in pa khat). Lai Ram NLD hi party dang nakin zei hlei a si lo.\nUSDP: Lai Ram USDP hi minung a ngei lo tluk ah kan ruah hna. Asinain annih cu mi tam an herh lo. Cozah ser nakding ah vo sarih lawng an herh. Vo nga/ruk an hmuh ah cun paakdir an sawm hna lai, party dang mi zong an leemsoi hna lai, ralkap vo 6 nih an burh hna lai, i vo 13 an ngeih khawh lai ca ah cozah an tlai kho. Vuanci ṭuan tu ding ah an party leng mi an sawm hna lo ah cun ralbawi nih an ṭuan men hnga.\nRalkap kut ah an kan kirpi khawh men. Thim thanuam an si ve lo. Mahti cun Lai Ram chung party azei hmanh hi a-party cun zumh awk le ṭanh awk le duh awk a tlak hlei an um lo. An party chung tu ah minung ṭha an um pah cio lai. Mah a ṭha mi deuh deuh tu cu an party zoh lo in me pek ah a ṭha ding a si. CM le Elected Pawl Sin. Lai Ram Cozah ah Chief Minister aho nan chuah ah, Hlutṭaw amat ah aho nan chuah ah, mah te hi cah ka’n duh hna.\nPakhatnak. Lai Ram party cu zei party poh, an ichimning ah, kan ram le kan miphun ca ṭhatnak an ruat cio. Ṭan an laak nak party aa dan bia lawng a si. An duh aa khat. Cuca’h chief minister i cabinet na ser tik ah a-party zoh lo in, aminung zoh tu in la hna law, nangmah party lawng/theng si lo in party dang mi si hna seh, paakdir si hna seh, a ṭhat ah cun thimnak i aa tel lo mi mi-za si hna seh, a dingfel mi, a smart mi, Lai Ram a daw mi, peng le khua a ṭanh lo mi, la hna law a ṭha rua hnga ka ti. Politics phung cu a si tuk lo nain atulio Kawlrampi phung nih a awnh ko in ka thei. Nangmah party mi theng hman naa zuam ah cun kan miza an paam sual lai.\nPahninhnak. Elected pawl, nan duh mi cu cozah tlaih i ram rianh kha a si ko, nan kan hlen a si lo ah cun. Party dirh i election ah luh le ual tuah cu aphung a si ca ah, phung ning in party dang cio in nan kai bia a si. Party dang he aa raal zong nan si lo. Nan duh dih mi cu ram rianh a sii ko ca ah, thim chuah (elected) nan si hnu ah cun nan kai nak party itlaihter ti lo in, cozah ah lung khat in, party khat bantuk in, ṭang cang u law ka duh. Team work ṭha nan ser ah cun cu nih ṭhat a chuah hrimhrim lai, cun hmailei mi ca zong ah zohchunh awk ro nan chiah a si lai tiah zumh a um.\nKong dang von chap ning law: tutan or next election ah constitutional crisis a chuak kho. Cozah ser khawh nakca i a herh mi vo 333 hmuh ding ah NLD nih 324 tluk hei hmu seh, party dang he ifonhkomh a duh fawn lo ah cun cozah a ser kho lo. Vo 664 chung i a taang mi ah 166 cu ralkap vo a si, i party dang vialte ca ah vo 174 tluk a taang. Mah vo 174 tluk cu tlawmpal cio in party tampi nih an co hnga. Vo tlawm tuk cio in an tin ah cun ralkap he fonh hmanh in cozah a ser kho mi party an um lai lo.\nNLD nih cozah ser kho huahua hlah, adang ca ah le taang hlah, a si hnga. Cozah aa ser kho hnga lo. Lai Ram zong ah mah cu a cang kho. Hei tong usi law zeitin dah kan um hnga? Rampi phunghram nih zei a chim lo. India ah cun President’s Rule in um chung a si. Kawlram ah zei phung hmanh a um lo. A karlak ah ralkap nih uknak an suam sual lai ti phaan awk a um. Cuca’h kan ton sual ah cun party lutlai nih lungkhon itlaih lo in khua thuk an kan ruahpiak a hau te lai.Credit: Ceu Hlun (Abert Ceu Hlun)\nSALAI VAN LIAN THANG: INSEIN RAL AH CHIN RALKAP NIH UNION OF BURMA


“Na tuhmi cu na zun ko lai” Galati 6:7-9 - iT Cung\nGalati 6:7-9, “Nangmah le nanmah kha I hleng hlah uh; a hohmanh nih Pathian cu a deh kho lo. Mi nih a tuhmi cu a zun ko lai. A pumsa duhnak lo a a tuh ahcun Thihnak kha a zun lai; Thlarau lo\nah a tuh ahcun Thlarau nih zungzal nunnak kha a pek lai. Cucaah thatnak tuah kha baa hlah u sih; kan ngol loahcun a theitlai kan zun caan kha a phan ve ko lai”.\nTiluk ram Republic ah hmasabik hruaitu khrihfa minthang a simi nu, Madame Chiang Kai-shek (March 5, 1898 – October 23, 2003 (kum 105)nih a chimmi cu, “A liamcia thil a cangmi nih a tu caan minung kan nunnak ah thil tampi a kan chimh caah nifa kan cawlcanghnak vialte hi a biapi tuk. Tiluk rammi nih chim tawnmi bia kan ngaihmi cu, “Mipa pakhat nih zil a cin ahcun zil a zun ko lai I, bete a cin ahcun bete a zun ko lai.” Hihi a hopoah nih kan nun ah a lang zungzal.Thiltha na tuahmi nih thlitha a chuapi I, thiltha lo nih ningzahnak a chuahpi.” tiah bia pakhat a rak chim bal. U le nau hna ni hin ah zeibantuk na si cu nizan na tuahmi theipar a si ko.\nPhungthluakbia 11:24, “Mi pakhat nih siangte in a thenh lengmang I a rum chin, a dang pakhat nih tinsih in a um I herhbaunak lawng kha aa miak ko”. tiah kan hmuh. Abraham cu fa ngei kholo in lungre thei ngai in thlam innka I a thut lioah khan khua a hei zoh I, mipa pathum an dir kha a hmuh hna. A hmuh hna le cangka a va tli I a va don hna. A khup aa bil I, “ Bawipa, ka inn ah tangta loin kei santlailo pa hi ka lanhtak sawh hlah. Ti in cahpiak hna ning law nan ke I tawl u law thing toiah hin I din ta u. Rawl tlawm pal tein in serpiak hna ning law ei ta u law cun nan bat a dam in nan lan te lai. Ka inn nan ra phan cang tung I, raw lei ta lo cu ka sia a herh,” a ti hna( Gen.18:1-5). Abraham nih khual cungah thil tha a tuah ruangah Pathian thluachuahnak kha an pek i nuphung hmanh a thei tilomi tarnu Sarah nih fa a pawi ni fapa Isak a hrin ko.( Gen.21:1-7). Hi tuanbia nih a kan cawnpiakmi cu Pathian min in zei thil poah midang cungah kan tuahmi nih hin Pathian nih kan caah kan herhning in a thluachuah hi a kan pek peng ko ti hi zumtu mi hna nih kan philh lo awk a si.\nZarenfath nuhmei nu hi sifak tukmi a sinak cu an ei awkah changvut pei khat lawng a ngei I, thawl chungah chiti tlawmte lawng lawng a ngei pinah cu chunnak ah thinghreu pahnih thumte lawng an ngei I, cu kan ei dih cun kan thi ko lai titian in profet Elijah a rak ti. Sihmanhsehlaw cu hnuhmei nu nih a ngeihmi te cu a fapa he ei sianglo tein Pahtian riantuantu a simi Elijah cu a ei ter tikah bawipa Pathian nih changvut um cu a lawng terlo I, chiti thawl cu a reu ter lo.( I siangpahrawng 17:8:16).zungzal an khimnak tu ah a cang ai. Halelujah! Mi tampi cu kan harnak lawng kan ruahnak nih hmailei thluachuah a kan phih tawn. Pathian bochan in kanmah sinning I zoh loin Pathian nih zeidah siter a kan duh timi tu a zoh hmasami hna nun ah a dong catlomi thluachuahnak a tlung I, zungzal in a dong tilo in thluachuahnak a co zungzal. Matt. 7:18, “A ngan a dammi thing kung nih theichia a tlai kho lo I a kung a tha lomi nih theitha a tlai kho ve lo”. Tiah kan hmuh bantuk in kan nih cu kan zumhnak ah a ngan a dammi kan si le si lo cu kan theipar in a lang peng ko ti hi philh lo awk a si. Khrihfami tampi cu kan khiar tuknak ah tonlo ding le tonlo dingtu kan ton tawn.\nAnanias le a nupi Safira cu sifah an tih tuknak ah lo man an hmuhmi tangka kha tlamtling in tein thawhlawm an pe duh lo i lih in a pek caah an chawva cu chimlo in an nunnak tiang in a liam ai. (Lamkaltu 5: 1-11). Mi tampi cu Pathian chawn a simi kan cheuhra cheukhat hmanh hi kan khrihfabu ah thlamtling tein pekduh loin kan um ruangah hin kan innchungkhar ah thluachuah tlam tling a kan hmuh ter tawn lo.\nHosea 8:9, “Isreal mi nih thli an tuh I phuchim an zun”. tiah kan hmuh. Cu lawng silo Pathian salpa Job nih cun Job 4:8, ah “Keimah ka hmuhning ahcun thatlonak lei a thuangtu hna le Harnak a tuhtu hna nih cun, cu thiamthiam cun an zum tawn.” tiah a ti. Hlen a hmangmi Jacob kha a nun chung an hlen ve. Apu laban nih voi hra len.(Gen.31:7). A fale nih Joseph a thi tiah kan hlen. (Gen.37:32-35). Jacob nih a pa a hlen ruangah a nung chung vialte zeitluk lungre thei in dah a um. A upa Esau a thih tuk i a pu Laban sinah a zam(Gen.27:43-45). A tar tiang lungretheihnak in a tuarpeng( Gen.42:1- 44:1-34 ). Hlen a hmangmi Jacob nungnak cu a chan chung hlen vemi pa a si ve ko. Jacob nih a tuhmi cu a chanchung in a zun ve ko.\nHringtu pa chimh a ngailomi tlangbawi Eli fapa le hna bantuk in, nu le pa sualnak lawng ruah in mifanu sualnak lawng a tuahmi hna cu Pathian chiatsernak an tong ve I, an pa rian hmanh chawng kho ve loin an chan tim hlan ah ral kut in an thi ve.(ISam2:22-24). Na nuning kha thatte in i ruah tuah. Na nunning kha tha tein I ruat tuah. Nun thlah thlam in nu le pa sualnak lawng a ruatmi na si ahcun a roh hlan hrimhrim ah na in turmaar colh ko lai.\nPathian nih Israel miphun tungtu dingah fa a ngeikho tilomi minu Manoah chungin fapa Samson a pek hna. Samson nih a thawnnak le a fimthiamnak cu pumsa diriamhnak a simi hlawhlangnu menmen le miphun dang nu Delilah diriamhnak menmen caah a hman caah a chantim hlan ah thih thalo tuk in a thi ko kha.(Biaceihtu 13:16 ). Phungthluakbia 22:8, “Dinlonak thlaici khan a tuh ahcun harnak khan a zum lai I, na rian theitlai cu fungfek kha a si lai” tiah kan hmuh bang, Pathian sin in kan thawnnak le thazaang hna hi Pathian sunparnak siloin vawlei pumsa diriamhnak men ah kan hman ahcun chi khat teah a theipar kan zun ve ko lai. Na nunning kha rak I ruat tuah!\nRahab a min a simi hlawhhlangnu nih a si khawh tawk tein Isreal mi ral kap a zoh khenh hna caah Jeriko a cimh lio ah lutnak kan hmuh( Joshua 2) bantuk in, ni hin thiltha kan tuahmi nih hin thaizing ah thluachuah theipar kan zum ko. Salm 126:5-6, “Mitthlia he thlaici a tuhmi nih, lunglawmh aunak he an zun lai; Tah buin thlaici aa phorhmi hna nih lunglawmhnak hlasa le facang phal I put in an ra kir lai!” tiah kan hmuh bang ni hin ah hin mibawmhnak ding caah sihfah tuar hmanh usih law thaizing ah kan caah lunglawhnak nih ah a can ter zungzal ko lai.\n“Thlitu le nikhua an that tiang na ngan peng ko ahcun, thlaici zeihmanh na tuh bal lai lo I zeihmanh na zun bal pek fawn lai lo”(Phungchimtu 11:4) tiah kan hmuh bantuk in a tu kan caan hi thaizing caah kan hrampi a si. Cucaah thatnak tuah kha baa hlah usih; kan ngol lo ahcun a theipar kan zun caan kha a phan ve ko lai. Cucaah a caan kan ngeih fate, mi cungah thatnak tuah kha I zuam u si.( Galati 6:9-10). Na tuhmi cu na zun ko lai.


Tihnung Thil A Chuak Kho Caah Khuapi 4 Karlak Ah Motor Chuakvak Lo Dingin Thawng An Thanh - Chin Eleven News\nSeptember 6, 2021 Lianchin Thang Myanmar 0\nKalay-Gangaw le Monywa le Palee lampi ah nihin thok in motor ngan siseh a hme mi siseh zei bantuk a si zongah vahchuah lodingin theih ternak an tuah than hi a si.\nMin Aung Hlaing SAC ralrang nih midang motor hlang in an um kal tawn caah cu pawl cu a ho an si hmanh ah a tulio cu zeitik caan poh ah kahdohnak a chuak kho mi dirhmun kan phan caah motor vak chuah lo dingin thawng an thanh mi nan ngaih lo i nan vak thiamthiam a si ahcun nan cung i thil a tlun mi kongah mipi ralkap PDF nih tuan vo kan la lai lo tiah thawng an thanh.\nRelchap: CDF Thantlang Nih CDM A lutmi SAC ralkap le palek cu sing 60 kan in pek hna lai tiah cathanh an chuah Sept 6, tuni ah CDF Thantlang nih SAC ralkap le palek hna sinah sawmnak cathanh an chuah. Cu an cathanh ah cun\n“Nawlngeihnak a latu ralhrangbu kuttang ah a um i mipi hna hrem le thahnak ah hmanmi dirhmun in mipi lei ah a dir i bochan awk a tlakmi dirhmun ah i tthial a duhmi hna cu CDF Thantlang nih lunglawm tein kan in don peng hna.\nCun ralhrangbu doh dingah hriamnam tling he kan sinah tel a duhmi le CDM ah luh a duhmi SAC ralkap le palek hna cu tangka sing 60 kan in pek hna lai.\nCu lawng si loin hriamnam he rat a remcang lo zongah nan taklawng in ra ko u, a si khawh chungin nan himnak kongah tuanvo kan in lak hna lai. A caan a tlai hlanah mipi lei ah dir in ralhrang dohnak ah rak i tel cio u tiah kan in sawm hna” tiah an tial.TCP


Ṭuan Caan le Dinh “Caan A Um” | Cawn Awk Vennak Innsang\nCAWN AWK CAPAR 49\n“Kanmah lawngin kaa khatkhat ah . . . kal tuah u sihlaw a dinh zong nan i din tuah lai.”—MAR. 6:31.\n1. Mi tampi nih rianṭuannak kha zeitindah an hmuh?\nNA UMNAK hmun i mi tam deuh nih rianṭuannak kha zeitindah an hmuh? Ram tampi ah mi nih hlan nakin rian kha fak chinchin in an ṭuan. Fakpi in rian a ṭuanmi cu an rian a tam tuk caah dinhnak caan le chungkhar he caan hmanṭinak asiloah thlaraulei ah a herhmi thil tuahnak caah a caan an ngei ti lo. (Pct. 2:23) Mah he i ralkah in mi cheukhat cu rian ṭuan kha an duh lo i rian ṭuan lo awkah silhnalhnak bia an chim.—Ptb. 26:13, 14.\n2-3. Jehovah le Jesuh nih rianṭuannak he aa tlaiin zei zohchunh awk dah an chiah?\n2 A tlarimi hmuhnak a ngei lomi vawlei lungput he i ralkah in Jehovah le Jesuh nih rianṭuannak he aa tlaiin an hmuh ning kong kha ruathmanh. Jehovah cu rian ṭuan a duhmi a si ti kha kan hngalh. Jesuh nih fiang tein hitin a ti: “Ka Pa cu rian a ṭuan zungzal i cucaah kei zong nih ka ṭuan ve awk a si.” (Johan 5:17) Pathian nih vancungmi tampi a ser hna lio le van le vawlei a ser lioah a ṭuanmi rian kong kha ruathmanh. Vawlei ah aa dawh tukmi Pathian sermi thil tampi zong kan hmuh. Salm caṭialtu nih hitin a ti: “BAWIPA, na sermi thil hi an tam hringhran ko! An dihlak in fimnak in na ser hna. Vawlei cu na sermi thil in a khat.”—Salm 104:24.\n3 Jesuh nih a Pa kha aa zohchunh. Pathian nih ‘van hna a fehter hna tikah’ fimnak a langhtertu in Fapa cu aa tel ve. Anih cu Jehovah pawngah “rian thiam ngaimi bantukin” a rak um. (Ptb. 8:27-31) Kum tampi a rauh hnu, vawleicung a um lio zongah Jesuh nih a ṭha bikmi rian kha a rak ṭuan. Mah rian cu a caah rawl bantuk a si, mah nih Pathian thlahmi a si kha a langhter.—Johan 4:34; 5:36; 14:10.\n4. Jehovah le Jesuh sinin i dinhnak kong he aa tlaiin zeidah kan cawn khawh?\n4 Jehovah le Jesuh nih rian i zuamnak he aa tlaiin zohchunh awk ṭha an chiah. Asinain mah cu i dinh a hau lo tinak a si maw? A si lo. Jehovah cu zeitikhmanh ah a tha a ba bal lo, cucaah i dinh a hau lo. Asinain Jehovah nih van le vawlei a ser dih hnuah ‘a rian cu a ngol i aa din’ tiah Baibal nih a ti. (Ex. 31:17) Cucaah Jehovah cu chikkhat aa din i a tuahmi thil cungah a lung a tling tinak a si. Vawleicung a um lioah Jesuh zong fakpi in rian a rak ṭuan, asinain i dinh awk le a hawile he zanriah eiṭi awkah a caan kha a rak hman.—Matt. 14:13; Luka 7:34.\n5. Pathian salle tampi caah zeidah a har?\n5 Baibal nih Pathian miphun kha rianṭuantu si awkah a forh hna. Pathian salle cu a tha a thumi si loin rian ah aa zuammi an si a hau. (Ptb. 15:19) Na chungkhar zohkhenh awkah vawlei rian na ṭuan men lai. Mah lengah Khrih zultu dihlak cu thawngṭha chim ding rian zong kan ngei. Asinain naa dinh zong a hau. Vawlei rian, phungchim rian le i dinhnak caan he aa tlaiin a tlarimi si awkah naa harh caan a um maw? Zeizat dah kan ṭuan lai i zei can dah kan i dinh lai ti kha zeitindah kan hngalh khawh?\nA Tlarimi Si Khawh Ning\n6. Marka 6:30-34 nih Jesuh cu rianṭuannak le i dinhnak he aa tlaiin a tlarimi a si kha zeitindah a langhter?\n6 Rianṭuannak ah a tlarimi si cu a biapi tuk. Thiang thlarau forhfialnak in Siangpahrang Solomon nih hitin a ti: “Thil vialte nih hin caan an ngei dih.” Cin caan, sak caan, ṭah caan, nih caan, lam caan le a dang caan hna a um tiah a ti. (Pct. 3:1-8) Kan nunnak ah a biapi tukmi thil pahnih cu rianṭuannak le i dinhnak a si. Jesuh cu rianṭuannak le i dinhnak he aa tlaiin a tlarimi hmuhnak a ngei. Voikhat cu lamkaltu pawl cu phungchimnak in an rak kir. An rian a tam tuk caah “rawl einak caan hmanh” an ngei lo. Cucaah Jesuh nih “kanmah lawngin kaa khatkhat ah kanmah lawng tein kan um khawh nakhnga dingah kal tuah u sihlaw a dinh zong nan i din tuah lai” tiah a ti hna. (Marka 6:30-34 rel.) Jesuh le a zultu pawl cu an duh ningin an i din kho zungzal lo nain Jesuh nih an i dinh a hau ti kha a hngalh.\n7. Sabbath nawlbia nih zeitindah a kan bawmh?\n7 A caan ah, kan i dinh a hau asiloah thlennak cheukhat kan tuah a hau. Mah kha Pathian nih hlanlio a miphun caah a rak timhtuahmi zarh fatin Sabbath ni kong in kan hngalh khawh. Kannih cu Moses Nawlbia tangah kan um ti lo. Asinain Sabbath kong in ṭhatnak kan hmu kho. Mah nih rianṭuannak le i dinhnak he aa tlaiin kan hmuh ning kha ṭha tein tuaktan awkah a kan bawmh khawh.\nSabbath Ni cu Dinh Caan le Biaknak Caan a Si\n8. Exodus 31:12-15 ningin Sabbath ni cu zei caah dah a si?\n8 Baibal nih Pathian cu “ni” ruk chung thil a ser hnuah vawleicung i thil sernak rian in aa din tiah a ti. (Gen. 2:2) Asinain Jehovah cu rian ṭuan a duhmi a si, cucaah a dang lam in “rian a ṭuan zungzal.” (Johan 5:17) Jehovah cu “ni” ruk chung rian a ṭuan i “ni” sarihnak ni ah aa din. Cucaah Israel mi zong kha ni sarihnak ni paohah nan i din lai tiah a ti hna. Pathian nih Sabbath cu amah le Israel mi karlak ah hmelchunhnak a si tiah a ti. Mah ni cu “dinhnak ni, BAWIPA ni zarh a si.” (Exodus 31:12-15 rel.) Ahohmanh rian ṭuan lo dingin nawlpek an si i mah ah ngakchia, sal le innzuat saṭil zong an i tel. (Ex. 20:10) Mah nih thlaraulei thil kha lungthin pek deuh awkah a bawmh hna.\n9. Jesuh chan ah mi cheukhat nih Sabbath ni he aa tlaiin zeibantuk a hmaan lomi ruahnak dah an ngeih?\n9 Sabbath ni cu Pathian miphun pawl caah a ṭha tukmi ni a si; asinain Jesuh chan i biaknaklei hruaitu hna nih mah kha a hleihluat tuk in an hmuh. Annih nih Sabbath ni ah favui sih le mizaw damter hmanh kha a palh tiah an ti. (Mar. 2:23-27; 3:2-5) Asinain mah cu Pathian duhnak a si lo ti kha Jesuh nih fiang tein a langhter.\nJesuh chungkhar nih Sabbath ni kha thlaraulei rian ṭuannak caah an hman (Catlangbu 10 zoh) *\n10. Jesuh nih Sabbath ni a hmuh ning he aa tlaiin Matthai 12:9-12 in zeidah kan cawn khawh?\n10 Moses Nawlbia tangah an um caah Jesuh le a zultu pawl nih Sabbath kha an rak ulh. * Asinain Jesuh nih a biachim le a tuahsernak in Sabbath ni ah ṭhatnak tuah le midang bawmh cu a palh lo ti kha a langhter. Hitin a ti: “Sabbath ni ah hin ṭhatnak cu tuah phung a si ko.” (Matthai 12:9-12 rel.) Jesuh nih Sabbath ni ah zaangfahnak langhter le midang bawmh cu a palh tiah a ruat lo. Jesuh tuahmi thil nih Sabbath ni he aa tlaiin a biapi tukmi a kong pakhat kha a langhter. Pathian mi pawl cu nifatin an ṭuanmi rian in an i dinh caah thlaraulei thil kha lungthin an pek khawh. Jesuh cu Pathian biaknak caah Sabbath ni a ul pengmi chungkhar in a ṭhangmi a si. Mah kha Jesuh a chuahkehnak a simi Nazareth khua a um lio kong kan relnak in kan hngalh khawh, hitin a ti: “Jesuh cu . . . Sabbath ni ah cun hmasa i a rak tuah tawn bantuk khan pumhnak inn ah a kal. Cathiang rel awkah khan a hung dir.”—Luka 4:15-19.\nRianṭuannak he aa Tlaiin Na Lungput cu Zeidah A Si?\n11. Rianṭuannak he aa tlaiin aho nih dah Jesuh caah zohchunh awk ṭha a chiah?\n11 Josef nih Jesuh kha lehtama rian kong lawng si loin rianṭuannak he aa tlaiin Pathian hmuh ning kong zong kha a cawnpiak. (Matt. 13:55, 56) Cun Josef nih a chungkhar zohkhenh awkah nifate fakpi in rian a ṭuanmi zong kha Jesuh nih a hmuh ko lai. Lungthawh awk ngai a simi cu, Jesuh nih a zultu pawl kha hitin a ti hna: “Rianṭuantu nih a ṭuan man cu a hmuh awk a si.” (Luka 10:7) Jesuh nih rian i zuamnak kong he aa tlaiin ṭha tein a hngalh ti cu a fiang ko.\n12. Rian i zuamnak kong kha zei Baibal caang hna ah dah a langhter?\n12 Lamkaltu Paul zong nih rian i zuamnak kong he aa tlaiin ṭha tein a hngalh ve. A biapi bikmi a rian cu Jesuh min le thawngṭha kong chim kha a si. Asinain Paul cu amah tein a paw aa cawm khawh nakhnga rian a ṭuan. Aho ca hmanhah “thilrit” a si nakhnga lo “chunzan in” ‘rian a ṭuanmi’ kha Thesalon khuami hna nih an hngalh. (2 Thes. 3:8; Lam. 20:34, 35) Paul nih thlam sernak rian kha a chim duhmi a si men lai. Korin khua a um lioah Akuila le Prisilla te sinah a rak um i “an sinah cun rian a ṭuan; amah zong cu anmah bantuk khan saphaw thlam ser in a paw aa cawmmi a si ve.” Paul cu “chunzan in” rian a ṭuan ti tikah i din loin a ṭuan tinak a si lo. Sabbath ni ti bantuk ah thlam sernak in aa din. Mah nih Sabbath ni ah rian a ṭuan lomi Judah mi hna sinah thawngṭha chimnak caanṭha a hmuhter.—Lam. 13:14-16, 42-44; 16:13; 18:1-4.\n13. Lamkaltu Paul kong in zeidah kan cawn khawh?\n13 Lamkaltu Paul nih zohchunh awk ṭha a chiah. Paul cu vawlei lei rian a ṭuanmi a si, asinain ‘Pathian sin i a rami thawngṭha kha a chim’ zungzal. (Rom 15:16; 2 Kor. 11:23) Midang zong kha cutin tuah ve awkah a forh hna. Cucaah Akuila le Prisilla cu ‘Khrih Jesuh rian ah a ṭuanṭi hawi an hung si.’ (Rom 12:11; 16:3) Paul nih Korin khua mi hna kha “Bawipa rian teimak tein nan ṭuannak ahcun i manh lo ngaiin” um ko u tiah tha a pek hna. (1 Kor. 15:58; 2 Kor. 9:8) Jehovah nih lamkaltu Paul kha hitin a ṭialter: “Ahohmanh rian ṭuan a duh lomi cu ei awk zeihmanh pe hna hlah u.”—2 Thes. 3:10.\n14. Johan 14:12 chung i Jesuh bia nih zeidah a chim duhmi a si?\n14 Hi donghnak caan ah a biapi bikmi rian cu phungchimnak le zultu siternak rian a si. Jesuh nih a zultu pawl nih amah nakin a ngan deuhmi thil hmanh an tuah khawh lai tiah a rak chimchung. (Johan 14:12 rel.) Asinain amah nih a tuahmi bantukin khuaruahhar thil kha kan tuah khawh ve lai a ti duhnak a si lo. Mah canah a zultu pawl nih amah nakin hmun tam deuh, mi tam deuh le caan sau deuh phung an chim lai i an cawnpiak hna lai a ti duhnak a si.\n15. Kanmah le kanmah zei biahalnak dah kan i hal awk a si, zeicah?\n15 Vawlei rian a ṭuanmi na si ahcun hitin i hal: ‘Mi nih rian aa zuammi in an ka hngal maw? Ka rian kha amahle a caante ah ka liim maw asiloah ka si khawh chungin a ṭha bik in ka ṭuan maw?’ Cutin na tuah ahcun na rianbawi nih aan bochan lai. Cun na rianṭuanṭi hawi pawl zong nih Pennak kong thawngṭha na chimmi kha ngaih an duh deuh lai. Phungchimnak le cawnpiaknak rian he aa tlaiin hitin i hal: ‘Phungchimnak rian ah aa zuammi pakhat in hngalhmi ka si maw? Voikhatnak len lio caah ṭha tein kaa timtuah maw? Lungthawhnak a ngeimi hna kha ka leng ṭhan colh hna maw? Cun phungchim ning lam a phunphun hna ah hmaan tein kaa tel maw?’ Cutin na tuah ahcun na rian ah nuamhnak na hmu lai.\nI Dinhnak he aa Tlaiin Na Lungput cu Zeidah A Si?\n16. I dinhnak he aa tlaiin Jesuh le lamkaltu pawl an lungput le tuchan i mi tampi an lungput cu zeitindah aa dan?\n16 Jesuh nih amah le a zultu pawl cu a caan ah an i dinh a hau ti kha a hngalh. Jesuh chan le tuchan i mi tampi cu Jesuh bianabia chung i mirum pa bantuk an si. Mah mipa nih amah le amah kha hitin aa ti: “Nuam tein um ko cang, ei law ding law i nuam ko.” (Luka 12:19; 2 Tim. 3:4) Mah mipa nih nunnak ah a biapi bikmi cu i dinh le i nuamh kha a si tiah a ruah. Mah he i ralkah in Jesuh le a zultu pawl nih cun an nunnak ah nuamhnak kha biapi bik ah an chia lo.\nRianṭuannak le i dinhnak he aa tlaiin a tlarimi sinak nih hrimhnak a pemi rian ṭuannak ah lungthin pek dingin a kan bawmh (Catlangbu 17 zoh) *\n17. Rian kan i dinh caan ah kan caan kha zeitindah kan hman?\n17 Rian kan i dinh caan kha i dinhnak ca lawngah si loin phungchimnak le i pumhnak caah kan hmannak thawngin Jesuh kha kan i zohchunh. Kan caah zultu siternak rian le i pumhnak cu a biapi tukmi a si caah mah thil hna kha hmaan tein kan tuah khawh nakhnga thazaang chuah in kan i zuam. (Heb. 10:24, 25) Khual kan tlawn caan hmanhah thlaraulei ah kan tuah tawnmi thil hna kha kan tuah peng. Kan phanhnak hmun paohah kan i pum i kan tonmi hna sinah Baibal kong kan chim khawh nakhnga caanṭha kan kawl.—2 Tim. 4:2.\n18. Kan Siangpahrang Jesuh Khrih nih zeidah tuahter a kan duh?\n18 Kan Siangpahrang Jesuh Khrih cu a tlarimi a si i kannih zong rianṭuannak le i dinhnak he aa tlaiin a tlarimi hmuhnak kan ngeih khawh nakhnga a kan bawmh caah kan i lawm tuk. (Heb. 4:15) Jesuh nih a herh ningin i din hna seh ti a kan duh. Pumsalei kan herhmi thil caah rian i zuam hna seh law hrimhnak a pemi zultu siternak rian ah i tel hna seh ti zong a kan duh. Ahnu capar ah a ṭhalo tukmi sal sinak in kan luat khawh nakhnga Jesuh nih a tuahmi kong kha kan i ruah hna lai.\nJehovah le Jesuh nih rianṭuannak he aa tlaiin zohchunh awk ṭha an chiahmi in zeidah kan cawn khawh?\nIsrael mi hna caah Sabbath ni cu zei caah dah timhtuah a si, mah in zeidah kan cawn khawh?\nI dinhnak le rianṭuannak he aa tlaiin a tlarimi si cu zeicah a biapit?\nHLA 38 Pathian nih Thazaang Aan Pek hna Lai\n^ cat. 5 Baibal nih rianṭuannak le dinhnak he aa tlaiin a tlarimi hmuhnak ngeih khawh ning kong a kan cawnpiak. Hi capar ah Israel mi hna nih zarh fatin an ulhmi Sabbath ni kong kha a langhter. Mah nih rianṭuannak le dinhnak he aa tlaiin kan hmuhning kha ṭha tein tuaktan khawh awkah a kan bawmh lai.\n^ cat. 10 Zultu hna nih Sabbath nawlbia kha an upat tuk, cucaah Sabbath ni ah Jesuh ruak caah an timhtuahnak kha an rak ngol.—Luka 23:55, 56.\n^ cat. 55 HMANTHLAK FIANTERNAK: Josef nih Sabbath ni ah a chungkhar kha pumhnak inn ah a kalpi hna.\n^ cat. 57 HMANTHLAK FIANTERNAK: A chungkhar zohkhenh awkah rian a ṭuanmi pa pakhat nih rian aa dinh caan kha thlaraulei rian ṭuannak caah a hman. A chungkhar he khual an tlawn caan hmanhah thlaraulei rian kha a ṭuanpi hna.


Khuami 2 SAC Nih Thih Hlanlo - News and Media\nTanintharry ramtthen Lawnglung (လောင်းလုံး) peng Tawgyapin (သောကြာပြင်) khuami 2 cu bomb puahkeh a chuahnak hmun pakhat ah nan i tel tiin an puh hna caah thih hlanlo thong thlakding in biakhiah nak an tuahpiak hna tiah theih a si. Hi Khuami pahnih hna cu U Saw Shwe(kum-50) le Ko Soe Min(kum-35) an si i, April 26 ah Dawei biaceihzung nih biakhiahnak an tuahpiak tiah Dawei thongtla tawlreltu phu nih an thanh.\n2021, September thla ah Lawnglung peng Tawgyapin (သောကြာပြင်) khuabawi inn puahkehnak a chuakmi kongah nan i tel tiin an puh hna caah tlaihkhih an tong i, poh-mah 3, le poh-mah 54 in tazacuai an rak tong. SAC ralkap nih nawlngeihnak an lak hnu Dawei thonginn in thongtla biakhiahnak tuahpiak mi hna chung in tutan thihhlanlo thongtla ding biakhiahnak cu a fakbik le a sangbikmi biakhiahnak a si .\nMarch thla chungah Dawei pengchung ummi Ko Hein Min Ko Ko(kum-20) cu poh-mah 505(a) caah kum 2 thong, poh-mah 3 caah kum 2 thong, poh-mah 3/6 caah kum 12 le poh-mah 3/5 caah kum 12 tiin a dihlak kum 28 thongtla ding in biakhiahnak an tuahpiak tiah theih a si. Crd – TCP


Covid-19 Zawtnak In A Dam Mi Chris Tillett Cung Thli Cang Mi Cu Khuaruahhar Taktak Si – Chin World News Evening\nCovid-19 Zawtnak In A Dam Mi Chris Tillett Cung Thli Cang Mi Cu Khuaruahhar Taktak Si: US, Connecticut ramkulh ah um i chungkhar he khuasa mi Chris Tillett (kum 45) cu Covid-19 zawtnak in a dam lo. Connecticut chung i Covid-19 zawtnak a ngei hmasa bik zong asi, a nupi Elizabeth cu nurse ttuan lio asi pinah faphir an ngei. Covid-19 zawtnak a ngei timi an theih le cang ka in siizung ah an chiah colh.\nA zawtnak cu a zual deuh deuh tikah ni 10 chung cu lungfim lo le thihbawh in caan a hmnag, emergency room ah an an chiah i siivai a phunphun in an zohkhenh. Malaria le HIV siivai tiangin an thlawp nain tthat lei a phanh khawh lo ruangah amah zohkhenhtu siibawi tiangin an lungdong cang. Lungdongh vansan in Ebola siivai pek dingin timhlamhnak an ngeih cang. Vantthat ah a zawtnak cu tthat lei a panh i, cu ti cun damnak zong a hmuh thai.\nHi kongah Chris Tillett nih a chim mi cu, “Malaria le HIV siivai thazaang tthawng pawl hmang in ka dam tthan, asinan midang caah cun damnak asi lo kho men, tiah a chim. Khuaruahhar ngaimi pakhat cu, “zawtnak in a dam hnu ah a nupi le a fale belte a hngal ti hna lo, tlangval kum 18/19 hrawngah a ruat i nupi a ngeihmi zong a thei kho ti lo. A ruahnak zong aa phundang dih, asinan siibawi te nih ni 4/5 chung siizung ah thlawpbul asi tthan i, mah hnu cun a dam tthan.\nAtu ahcun a nupi le a fale zong a theih hna pinah nuam tein caan an hmang tthan cang. Food and Drug Administration hna nih Covid-19 thlawpnak dingah siivai a tthawng ngaimi (drug) hman dingin nawl an chuah asinan CDCP lei nih ‘Minung ngandamnak caah ttihnung, thihnak tiang a phakpi khawh an ti ve. Ref: WMF\nBreaking News: Myanmar Ram Ah Coronavirus In A Dam Ṭhanmi An Um Ve Cang


Joe Biden caah cun ruahchannak a pit cang – Hakha Cherry\nJoe Biden caah cun ruahchannak a pit cang\nTrump Bawmhnak Vuihnihnak:Democratic nih Trump nih bawmhnak mipi sinah tuante phakter ding a ti , a tlawmbik chungkhar khat nih $2000 tal cu a si a herh a ti. Cu lioah Democratic pawl nih an rak duh lo, sautuk an kham Democratic pawl nih.\nCun Vaccine si cu Trump tuan chungah USA mipi sinah pek a si lailo. Joe Biden president a awt niah mipi sinah kuat le phawt a si te lai tiah, Nancy Pelosi nih a rak ti.\nTrump cu a thin a har I a ran khawhchung in nawl a chuah I, Vaccine cu phawtnak a tuah cawlh. A hlawh a tling taktak cang. Sianginn zong on than a si dih lai a ti. CNN nih Nancy Pelosi nih minung thihnak hmangmi politic in lenten celh ai tinh an rak ti phah kha.\nCun bawmhnak zong ka duhnung nan tuah tunglo ah cun min kathu kho lailo, a herh lomi $ bill vialte hlawnh dih ulaw mipi bawmhnak caah pe hna u. Cun minthutnak ka tuah lai a ti bak. Mipi cungah dawtnak a ngei taktakmi le zawnruahnak taktak a ngeimi president a si. Harlio i $ 20, $30 hmanh kan caah thathnenwk tamtuk a kan pek khaw. Trump lungput hi zapi kan caah khua a ruatmi pa a si.\nDemocratic pawl cu an cawl lenve ko nain zeihmanh an tuah khomi a um lo. Democratic ruahnak hi cu sehtan hmanh hi bantuk ruahnak a ngei lailo.\nPennsylvania state I Senate pawl nih Trump cu an dirkamh cang. January 6 cu Trump vote an pek cang lai tinak a si. An pek a si ah cun vote 20 cu Trump leiah a kal cang lai. Vote Audit tuah liopi a si. Tazacuainak tuah liopi a si.Joe Biden caah cun ruahchannak a pit cang. Pasal a bia bantuk a tuah ngammi, Chiandeih bantuk Democratic nih an tuhmi pa a si.Credit-Joseph Thawng Z Ting\nPhung Seh Ka Chim Ve Tuah Aih


Pathian nih rosung a kan pek mi:Dr.SaSa a doh tu cu’Satan luthum a ngei mi nan si. – Onlinenungak\nPathian nih rosung a kan pek mi:Dr.SaSa a doh tu cu’Satan luthum a ngei mi nan si.\nVei party nih cun tuanbia chiahru a ngei i Hitler tluk deng in tih a nung tiah ruahmi pa kha an pupu a si ruang ah an thangthat i van ah an hlorh ko, nain kan miphun caah Pathian pekmi rosung.\nDr. Sasa cu an party a si lo caah lak awk um loin an doh i an thangchiat than. Mah an lungput ruang ah hin dakaw kei nih cun luthum ngei sehtan party tiah ka auh hna kha a si.\nThawngdang asi a tang hi:


Democratic nih Trump nih hihi a tuah taktak sual ti an phang tuk cang – Chin World News Evening\nDonald Trump a sungkhan naisai lo. Martial Law ahman lai tiah zumh asi. Trump nih a donghnak bik bia achim ah ṭhenkhat nih cun a sungkhan ko lai tiah an ti. Cun trump zong nih teinak ahmuh lomi acohlan ko tiah atimi zong an um rih. Asinain abiachim ṭha tein ruah tikah asungkhan naisai lo. Smooth tein nawlngeihnak thlennak (Smooth transition of power) a um lai tiah ati i, Biden sin ah pek dingin a chim bak lo.\nA term khatnak in a term hnihnak i thlennak ding zong a si kho mi asi i, hihi a thuk ngaingai mi chungril a ngeimi asi. Cun adang pakhat cu America ram sunlawinak ding a rianṭuannak MAKE AMERICA GREAT AGAIN caah hin a hramthoknak lawng asi ko (…it’s just the beginning) tiah a chimmi zoh tikah i hlennak le tangka i cawknak siseh vote suaksam le i rawiphirnak ruangah Biden an tlinternak hi acohlang bak lo.\nCun a sungkhan hrimhrim ai timh lonak alang, ṭhenkhat ni an timi cu Trump nih Martial Law ahmang kho ti lo tiah an ti. Asinain ataktak ahcun January ni 20 chunhlan tiang hi Donald Trump nih nawlngeihnak dihlak angei dih. Cucu House speaker Nancy Pelosi nih atheih taktakmi asi. An rawiphir ning vialte hi Trump nih atheih dih ruangah an thin aphang, Martial Law ahman taktak sual lai i, timhtuahmi vialte alo dih lai tiah an ṭih tuk.\nCucaah zarkhat te hmanh hngah an tim tilo i, impeach tuah an timh i, cu hlan an tuah ballomi vialte tutan ahcun an ziaza an langhter. Nancy Pelosi thiltuahmi cungah ramdangcozah vialte zong an khuaruahhar dih ti asi. Martial Law thanhnak ding aruang hi nifatin a um lengmang cang.\nAtu Democrat pawl an thiltuahmi adik lomi ITALY-GATE an timi president thimnak ah vote rel lio ah Trump Vote cu, Biden vote ah an kalter mi zong ramdang asimi Italy le Germany hna nih Dominion seh hmangin an rak control dih tiah atheimi hna cu Trump nih afialmi hna US ralkap mi cungcuang special commando hna thiltuah arak si. Hmunkhat ah an ṭuanti cang. Martial Law thanh hi ralkap nih an duh lo tiah ralkap lutlai ṭhenkhat aho ti theih lomi hna nih an chim timi zong kha an tlaih khawh cang mi hna zong asi.\nAruang cu Obama chan ah ralkap lutlai ṭhenkhat an um rih ti asi. Ralkap hna zong nih thimnak kong ahman loning vialte an theih dih. Ningcang loin Biden atling timi zong an lung anuam hrimhrim ti lo tiah an chim. Thil umtu ning zoh cuanh tikah zeitik caan paoh ah timhcia tein ralkap, navy siseh airforce hna cu an um cang i, zeitik ahdah rian an ṭuan lai timi tu cu theih asi rih lo.


Dawhnak le Tamhnak Caah Thawpat zong Hman Khawh Asi. – Chin Cele\nThawpat thei ah fatty Acid le Antioxidant a telmi a si i ngandamnak caah a tha ngai mi a si, cu pin ah dawhnak le tamhnak ca zongah hman khawh a si.\nThawpat ah vitamin dat le Ahmin dat a telmi a si caah zawtnak phunphun zong a runven khotu a si. Thawpat thei in zeitin dah dawhnak caah le tamhnak caah kan hman ning a si lai…\n1. Kokek Pawng Sii\nA cungah kan langhter cia bantuk in thawpat theih ah fatty acid le vitamin dat a telmi a si i kan luvum caah vitamin tha ngai a pek khawh i sam zong a fehter pin ah sam zong a thatter.\nZeitin dah kan tuah lai\nThawpat A hmin mi pum khat\nOlive Chiti haileng/darkeu 1\nThawpat le Olive chiti cu tha tein kan cawh lai i kan sam ah kan thuh piak lai, kan sam ah kan thuh pah in kan luvum tiang hlen dingin kan thuh pah in kan hmeh piak lai i minute 20 hrawng a rauh hnu ah na sam kha thiang tein na tawl lai. Zarkhat ah voi 3 tuah piak khawh a si.\n2. Hmai Pawng Khawh Zong Si\nTakvum dawhnak caah siseh, takvum a sawng mi le a kawr mi dam deuh nak dingah thawpat in hmai pawng khawh a si.\nA Telmi Thilri\nThawpat Pum 1\nOlive Chiti haileng/darkeu 2 (takvum a rocar deuh mi na si ahcun retei pum 1 cawh khawh a si)\nThawpat thei kha a herh ning in hman khawh a si. Atelmi thilri pawl kha tha tein na cawh dih hnu ah na hmai ah naa thuh lai. Na hmai ah naa thuh mi cu minute 30 in 45 a rauh hnu ah ti kik tein naa tawl lai. Zarhkhat ah voithum tiang tuah khawh a si.\n3. Mittlang kam naak mi ca zong ah tha\nMitkuh cim lo ruangah siseh, a ruang tampi ruangah mittlang kam a naak mi caah a tha ngai mi cu thawpat theih a si.\nA telmi thilri pawl\nThawpat Thei pum cheu\nZil pum cheu\nThawpat pum cheu le zil pum cheu cu na paar na paar lai i na seh in rialnak chungah hmunkhat ah na poih lai i na rial lai. Cu na ril mi cu na mittlang ka a naah nak tete ah khan an thuh piak lai i minute 20 hrawng a rauh hnu ah ti kik tein naa phiah lai. Hmai dihlak in thuh khawh zong a si.


SENTHANG PENG KHUA 7 IN MINUNG THONG 6 HRAWNG AN ZAAM HNA – The Chinlung Post\nSenthang Peng Khua 7 in Minung 6,000 Hrawng an Zaam Hna. May 31 ah SAC ralhrang pawl Senthang peng ah an rak phak caah Surkhua telh khua 7 in khuami 6,000 hrawng an zaam hna, tiah thawng kan theih. Surkhua ah cun SAC ralhrang nih khuachung ah meithal ningcang loin voi tampi an puah hnawh hna caah khuami an um ngam ti lo i an zaam dih hna.\nThe Chin Journal nih kan khawmhsuat khawh tawk ah Surkhua in minung 2,000, Lungkhin khua in minung 600, Phaizawng minung 500, Aikah minung 800, Siatlai minung 500 le Lungrang khua in minung 700 hrawng an zaam hna.Loklung khuami minung 800 in 1,000 karlak hrawng zong May thla thih lei ah an zaam dih i atu tiang khua an hlam kho rih hna lo.Khuachung ah a taangmi hna cu kum upa tar deuh lawng an si hna, tiah thawng kan theih. Credit:The Chin Journal\nThawngpang Dang:NUG cozah cu ASEAN cungah a lungdong ruangmang cang. ASEAN cung ah cun ruahchannak kan ngei ti lo tiah NUG ramdang lei vuanci a pahnih nak nih a chim. ASEAN nih hin NUG he bia I chonh biaknak tuah lo in ralhrang kawl ralkap lei he lawng an I chawnh biak caah an tuah sermi zei rian cung hmanh ah ruahchan nak kan ngei ti lo tiah NUG cozah ramdang lei vuanci a pahnih nak a si mi U Moe Zaw Oo nih June thla ni 4 ah a chim.


PDF Nih Khuabawi Tuanmi Meithal In An Kahthah - Chin Eleven News\nPDF Nih Khuabawi Tuanmi Meithal In An Kahthah\nAugust 30, 2021 admin@chin11news.com Myanmar 0\nTaungtha Peng khuabawi PDF nih meithal in an kahthah, Taungtha Peng ah khuabawi thahnawn a tam\nMandalay Ramthen Taungtha Peng Phayarhka khuabawi U Myint Nwe cu August 30, 10:30 AM ah meithal in an kah i a thi, a thattu hi kanmah kan si tiah PDF (TTA) nih an thanh.\nTaungtha khua cu USDP party lubaan pakhat Ma-ba-ta U Aung Taung chuahkehnak khua a si.\nAtuhrawng hi Mingyan (Minchan) le Taungtha hrawng khuate khuabawi pawl PDF nih pakhat hnu pakhat in an thah lengmang hna, tiah Peoole Media nih a langhter.THT\nRelchap; Kaya ramkulh, Loilyinlay (လွိုင်လင်လေး)peng Dawtahay(ဒေါတဟေး) khuapawng ah August 29 zaanlei ah a cang mi kahdohnak chungah ralhrang phu lei in a tlawmbik minung 7 an thi tiah kahdohnak ah a tel mi KNDF chungtel pakhat nih DVB ah a chim.\nLoilyinlay (လွိုင်လင်လေး)peng, Dawtahay (ဒေါတဟေး) khuapawng ah nizaan zaanlei suimilam 5:00 hrawng in ralhrang phu hna le Kayinni ralkap (KA),(KNDF) fonh in kaphnih kar kahdohnak a chuak than.\nRalhrang phu lei in August 28ni kahdohnak ah hliamhma a tuar mi an chungtel hna bawmhchanh ding rat in kahdohnak lam ah Kayinni phu fonh nih dohthan a si tiah KNDF chungtel pakhat nih a chim.\n“Hliamhma tuar mi tampi an si, hliam a tuar mi hna bawmhding in an rat a si lai,bawmhchanh pah in raltuk nak he an rat si lai, an bawmhchanh hna ding minung hna cu kanmah nih kan kawl/dawi hna.Kan dawi hna nak in kahdohnak a chuak.Kahdohnak cu suimilam 5:6 minutes grawng in thok a si i, suimilam 5:45hrawng ah kan ngol. Anmah lei in a thi mi an um na in vedio kan thlak mi a um lo, a thi mi hna pawng ah kal in an meithal kan lak.Ni zan ah khan a thi mi an tam,7 hrawng cu an si lai, a thi mi hna ruak cu an lak, kan mah nih kan fimmi hna hi ruak 4 a si”\nA thi mi hna ralhrang phu chungin tat-kyat zong an i tel, August 28 le 29 nihnih chungah ralhrang phu sin in meithal-4, kuan-1000 leng,RPG hriamngan-2,78hriamngan kuan-20 leng lak a si.\nA luancia nihnih chung kahdohnak cu ralhrang phu hna nih hmunhma lonh in checkhlatnak pehtlai in an tuah caah i runven in kahdohnak a chuah hi a si tiah a chim.\nLoilyinlay (လွိုင်လင်လေး) khua le a pawnghrawng khua hna ah ralhrang phu hna kahdohnak ruangah August thla chungah atu le tu kahdohnak a chuah caah, cu ka hmun khuapawng hrawng in mipi hna cu an zaam.#DVB\nYangon Khuapi Ah Bomb 619 An Puahhnawh Cang Hna\nHmun Kip Ah Kahnak Le Bomb puahnak A khat Ko Cang


CNLD HI CHIM MIPI NIH DIRH MI PARTY AN SI LO. THATEIN REL HMASA – The Chinlung Post\nJuly 6, 2020 admin Lenhloi 0\nCNLD Hi Chin National Party (Mipi Nih Dirhmi) An Si Lo, Cucaah Chin Mipi Nih Chin National Party Kan Dirh A Herh.Kan tlangtar nan vun rel tikah micheu cu nan lau ngai men lai. Nain micheu nih a vun fiang colh kho zong nan um ko lai. Zeiruang ah dah hi tlangtar hi ka van ithawh tinak kha a tanglei ahhin langhter in ttial khawh kan van izuam lai.\nAtu Chin State ah hram a bunhmi Chin National League For Democracy (CNLD) Chinram a ummi party pathum ifonh in an dirhmi party a si ko nain Chin Mipi nih kan dirhmi party an si lo. Khua, Tlang, Peng le Chinram huap in palai thlah in dirhmi party an si lo. An min ah Chin an iti sawh caah a si. Chin aitel caah Chin National Party a si tinak zong a si lo. Kawlpa zong nih a party min ahcun Chin zong a telh khawh men ko.\nA biapi mi cu Chinram chung um le ramleng ummi Chinmi vialte nih kan lungtlin i kan dirhmi an si lo. Pumpak pakhatkhat nih NGO bantuk in a dirh i rianttuan a hawile or an caah a ttha dingmi minung kha ai sawm hna i an dirhmi a si. Amah nih Chin Mipi aiawh an i ti men lai nain Chin Mipi caah kan aiawh kan ti kho hna lo. A ruang cu CNLD party chung cawlcanghnak le khuakhan lairelnak le biachahnak ah Chin Mipi zeihmanh kan i thlak kho lo.\nKan duhmi chimrelnak lam zong a um lo. Cucaah Chin Mipi nih dirhmi Chin National party a si kho lo. Cu tikah Candidate thim caan a phak tik zong ah mipi nih kan duhmi candidate zong kan chim kho lo. A ngeitu, a dirhtu kha pumpak pahnih khat an si caah, anmah duhning in party zong an kalpi. Cucaah thimnak a hung naih tikah an party chungah candidate hmun an hung icuh, pakhat le pakhat kar ah hmuhthiamlonak a chuak.\nLunghrinhnak a chuak, tthutdan tha an duhnak ah anmah party chungah politics chia a lut. A hlankan in a dirhtu hna nih thutdan ttha an ichiah ti bantuk tiang thawngpang a leng. Cu thawngpang cu mipi nih van theih cio a si tikah CNLD cungah lunghrinnak, lungtlinlonak, zumhlonak tiang a chuahter. Cucaah Salai Lungthlitum nih “Chin National League For Democracy (CNLD)” nih democracy an aupi nain anmah party chung tu ahcun Democracy a um lo, Communist, dictator system an hman” tiah a tthuat hna.\nHi bia hi ruah tikah a dikmi a si. Thutdan ttha deuh an i ham zong cu mawhphurh awk an ttha ve lo. Anmah pumpak nih an dirhmi a si, party caah an dih heu mi zong a tam deuh kho. Kha vial in CNLD kong cu siseh rih sehlaw nanmah nih hei tuaktan cio te ko uh.Chin Mipi Dirhmi Chin National Party A Um A Herh: A cunglei ah kan chim cang bang in a tu ah CHIN min a keng/pumi hi Chin mipi aiawhtu, Chin mipi duhnak le khuakhan lairelnak in a kalmi party a si lo caah kan vote tik zong ah kanmah duhnak in an kal kho hlei lai lo.\nCucaah Chin Mipi nih kan aiawh in cozah a kan tlaihpiaktu, Centre cozah sin kan duhmi an kan chimpiaktu, a kan halpiaktu, kan duhmi thlennak a nawr ngamtu le Chin mipi nih zapi hnatlak in khuakhan lairelnak in a kalmi party pakhat cu kan ngeih hrimhrim a herh. Cu party dirhnak ahcun Khrihfabu or a si lo ah CBCUSA, CYO, pumpak an si zong ah Chin Mipi vialte kha meeting auh i ceihpi ding.\nKhua pakhat in palai pakhat cio kha, Tlang or Peng (myone) ah auh i cu ahcun ttuanvo latu buu ser, cu hna cu Chin huap ah kalter. Chin Huap in ceih i a ttha an timi, Min le biachahnak pawl kha hman ding si ko. Nan van fiang kho dek maw? A fian deuhnak a lam tampi careltu nih nan theih ko lai. Ka chim duhmi cu Khua, Tlang, Peng le CHIN huap in palai an um hna lai i cu hna nihcun biachahnak an hei tuah cio hnga.\nCu Party or Buu cu mipi nih an hna a tlak i an fehter a si ahcun a herhmi cu rianttuannak, a herhmi cu mipi chung ah kholh or Khrihfabu zong nih zeimawzat bawmh, ramleng organization le CBCUSA ti bantuk zong nih bomh. Thimnak a rak phanh tik zong ah Chin mipi nih kan duh cio mi kan chuahpi hna lai. Khua,Tlang, Peng le Chin huap in kan chuahpi hna lai i mitam u nih an duh bikmi kha candidate caah an va si hnga.\nA fiangmi cu candidate ca kha CHIN mipi nih kan thim hna lai caah, cu pa, cu nu nihcun kan duhning in rian an ttuan deuh hrimhrim lai. Cun Chinmi vialte nih vote pek dih awk zong a ttha cang. Rian an thok tikah mipi nih thimmi, mipi aiawh in thlahmi an si lai caah kan duh, kan herhmi, an kan chimpiak lai, dirkamhtu a ngeih tikah a ral a ttha lai, mipi hmai a zah hna lai i chonhbiak tiang a fawi lai.\nMipi nih kan duhlo bikmi eihmuarnak (Corruption) kong zong ah a thianghlim, a ttha bik in kan thimmi an si lai caah a tlawm deuh lai. Mipi nih kan thimmi candidate cu cozah an tlaih tik zong ah a zeizongte ah a ttha deuh hrimhrim lai. Cucaah Chin Mipi nih a thar in CHIN Mipi vialte ai a kan awh khotu, Chinmi vialte nih ceihkhan in lungtlinmi party kan dirh hi a herh ko rua tiah ka ruah.\nNote: Ka chim duhmi kha nan vun fian ka zumh ko. Chin Mipi vialte kan lungtlin in kan dirhmi party a um a herh ti kha a si. A dirhning le a tawlrelning cu mifim, thiamsang Chinmi kan pale tampi an um ko i anmah an va thiam deuh lai. Cattialtu: Satalin Tha Cung Lian\nTHANTLANG CNLD AN I REMH TAKTAK A HAU KO CANG HIH


UNHCR nih mithar lak a timh, nain hlan bantuk si lai lo caah ngah har tuk lai | THE CHIN EXPRESS\nUNHCR nih mithar lak a timh, nain hlan bantuk si lai lo caah ngah har tuk lai\nMalaysia Chin ralzaam bu 5 komh (ICC – Independent Chin Communities) hruaitu pawl nih UNHCR Malaysia lutlai Thomas an ton i UN card le catlap ngei rih lomi Chin ralzaam pawl card na pe hna lai maw, tiah an hal.\nThomas nih, “Malaysia ram chung hmun kenkip ah UN catlap silole UN card ngei lo ralzaam tampi an ummi kan hngalh. Chin ralzaam lawng si loin miphun thleidan um loin ralzaam paohpaoh nih anmah tein fawi tein UN hmatpungtin (UN catlap siloah card) an sok khawhnak hnga kan i zuam cuahmah lio asi,” tiah a leh hna.\n“UN catlap silole UN card a ngei rih lomi ralzaam le himnak kawltu zeizat hrawng dah an um ti zong kan tuak liopi asi. A herhmi zong a tlamtling thlu rih lo.\n“Tu kum dongh lai ahcun, UN website https://help.unhcr.org/malaysia ah mithar laknak kong thawng kan thanh khawhte ṭheo lai tiah ruahchannak kan ngei. Tu kum ah a tlamtlin lo hmanh ah hmai kum ahcun a tlamtling ko lai.\n“Cutin UN website ah internet in mah tein UN card sok khawh asi te lai.\n“Zeitin dah a ran biknak in kan tuah khawh lai ti aphi kan kawl liopi asi.\n“Cun atu lio Myanmar ram ah a cangmi thawngpang pawl hi dong loin theih khawh peng kan i zuam. Hmun cheukhat cu thawngpang theih a har tuknak zong an um. Thawngpang hi mi pakhat sin lawngin si loin a kenkip sin in theih khawh kan hau.\n“Aruang cu caan tampi peek in minung pakhat tete in thil sining hal peng kan duh ti lo. Cun, UN hmatpungtin (UN card) a soktu pawl cu an case aa khah dih awk a ṭha lo. An tonmi cio te kha an chim a hau. Mah lawngah UN hmatpungtin ngah/lo biakhiahnak a bawmh hna lai,” ati.\nOctober 9 ah ICC (CRC, ACR, FRO, ZAM, Dai) hruaitu pawl nih UNHCR Malaysia hruaitu Thomas an ton lio ah an hal i a lehmi hna si. ICC upa an i manh lo ruangah atu lawng mipi sinah thawng an thanh khawh.\nTheihternak: UN nih mithar a lak lai tiin Laitlang um chungkhat auh hrimhrim lo ding. Voi dang bantukin hmun kip ah a tomtom in mithar lak kha asi ti lai lo.\nLaknak thawngpang cu UN website ah an thanhte lai i cutin internet in mahte cio in UN card sok (mithar nih sok) asi te lai. Chinmi caah cun ngah a har taktak lai. Vawleipi nih an tuarnak thawngpang theih pimi Rohingya, Kachin, Syria, tbk., pawl ca lawngah ngah a fawi lai.\nKum 2012 ah Malaysia a phan i kum 7 leng a um cangmi Chinmi thong 16 (16,000) hmanh UN nih card le catlap a chuh cang hna. Atu hi UN catlap hmanh ngei loin an um. Mah pawl hmanh hi atutiang ah card pek a tim rih hna lo.\nMalaysia UNHCR nih tlaihkhih kongah a chimmi – hmet law rel khawh si\nUNHCR nih 2013 card chuhmi Chin ralzaam 16,000 kong a chimmi